Phivos Nicolaides: Να πώς άλλαξε ο κόσμος μας\nΤον Αύγουστο η κόρη μου φεύγει για σπουδές στην Αμερική και ήδη αρχίσαμε τις προετοιμασίες για τη μεγάλη στιγμή. Πίστευα, κι εγώ και η σύζυγός μου, που επίσης σπουδάσαμε στην Αμερική, ότι οι εμπειρίες μας στα απλά, τα καθημερινά θα είναι χρήσιμες στην κόρη μας. Αναπολώντας όμως τη δική μας φοιτητική ζωή, που ξεκινούσε πριν 30 χρόνια, συνειδητοποιείς, στην πράξη, πόσο άλλαξε ο κόσμος.\n«Λες να πάρει μαζί το φορητό υπολογιστή της ή ν’ αγοράσει καινούργιο εκεί», με ρώτησε η σύζυγός μου, προκαλώντας μια αλυσίδα συγκρίσεων με τα μέσα της δεκαετίας του ’80. Τα δάκτυλά μου ακούμπησαν πληκτρολόγιο πρώτη φορά το 1990 (στα 26 μου) κι ο πρώτος μου φορητός υπολογιστής ζύγιζε πέντε κιλά και κάτι. Η κόρη μου διαθέτει φορητό υπολογιστή από τα 11της. Κι από τότε που βγήκαν στην αγορά τα διάφορα tablets, ακόμα κι οι προσωπικοί υπολογιστές φαντάζουν παλιομοδίτικοι.\nΓια κινητό τηλέφωνο, ούτε λόγος τότε. Ούτε σε ταινία δεν είχα δει. Για να επικοινωνώ με τους δικούς μου, είχαμε τηλεφωνικό ραντεβού κάθε Κυριακή στις 10 το πρωί «δική σου ώρα και θα πάρω εγώ για να μην πληρώνεις», με θύμιζε κάθε φορά ο πατέρας μου πριν κλείσει το τηλέφωνο. Με την κόρη μου θα επικοινωνούμε όποτε γουστάρουμε και μας βολεύει, δωρεάν και live, μέσω Skype. Θα μας βλέπει και θα τη βλέπουμε. Κι αν ποτέ με κάνει φίλο της στο facebook, θα είμαστε σε συνεχή επικοινωνία.\nΤον καιρό μας, όταν έπαιζε ΑΠΟΕΛ Ομόνοια και καιγόμασταν να μάθουμε το αποτέλεσμα, θεωρούμασταν τυχεροί αν κάποιος το μάθαινε την ίδια μέρα και μια βδομάδα μετά, όταν έρχονταν οι κυπριακές εφημερίδες, «ρουφούσαμε» τις περιγραφές του αγώνα λες και γινόταν εκείνη τη στιγμή. Σήμερα το ΑΠΟΕΛ - Ομόνοια η κόρη μου κι οι συμφοιτητές της θα τον παρακολουθούν την ώρα που γίνεται με livestreamingστο internet, θα σχολιάζουν με φίλους τους σε άλλες χώρες ζωντανά την κάθε φάση.\nΚαι φυσικά δεν φαντάζομαι την κόρη μου να περιμένει με αγωνία τον ταχυδρόμο αν έφερε το γράμμα του αγαπημένου της ή της κολλητής της, που σπουδάζουν αλλού. Μάλλον αυτή η γενιά δεν έχει πιάσει επιστολόχαρτο (θυμάστε εκείνο το ξεχωριστό, μαλακό χαρτί που γράφαμε γράμματα κάποτε) στα χέρια της. Αν ο αγαπημένος θέλει να της πει «μου λείπεις» ή η κολλητή για το partyπου πήγε, θα στείλει email, που η κόρη μου θα το διαβάσει στο κινητό της και θα απαντήσει άμεσα. Θα στείλει και θα λάβει φωτογραφίες για το κάθε τι.\nΑλλά δεν είναι μόνο η επικοινωνία που άλλαξε τον κόσμο. Είναι και η ουσία των σπουδών. Εμείς για να κάνουμε έρευνα για μια μελέτη έπρεπε να «πνιγούμε» σε κάτι τεράστια βιβλία αναφοράς που μας έλεγαν πού να πάμε να βρούμε τα στοιχεία που χρειαζόμαστε. Σήμερα το κάνουν το google ή όποια άλλη μηχανή αναζήτησης μπορεί να χρησιμοποιούν στα πανεπιστήμια. Σήμερα το πρόβλημα δεν είναι να βρεις την πληροφορία, αλλά να μπορείς να ξεχωρίσεις τη χρήσιμη πληροφορία από το τσουνάμι πληροφόρησης που σε κτυπά.\nΚι αυτά για τις θετικές επιστήμες. Ούτε να φανταστώ μπορώ πόσο άλλαξε, ας πούμε, η αρχιτεκτονική ή ιατρική τα τελευταία 30 χρόνια.\nΚι όχι, δεν θα καταλήξω με το απόλυτα γεροντικό «τον καιρό μας ήταν καλύτερα, ήταν πιο δύσκολα» κι ότι η σημερινή γενιά τα βρίσκει όλα έτοιμα. Θεωρώ τη δική μας εποχή πολύ πιο εύκολη από τη σημερινή.\nΑλλιώς όμως θέλω να καταλήξω: Γύρισα από τις σπουδές μου στα μέσα Ιουνίου του 1990 και μετά από ένα δεκαήμερο στον Πρωταρά, βρήκα δουλειά, στη Cyprus Weekly-που ακόμα χρησιμοποιούσε γραφομηχανές- στον κλάδο που σπούδασα και λάτρεψα. Κι από τότε δεν έμεινα ούτε μια μέρα άνεργος.\nΠόσοι μπορούμε να υποσχεθούμε σήμερα στα παιδιά μας ότι όταν τελειώσουν τις σπουδές τους μια καλή δουλειά, στον κλάδο που διάλεξαν κι αγάπησαν, είναι ένα εφικτό όνειρο;\nΕφημερίδα "Φιλελεύθερος' 3.6.2012\nPosted by Phivos Nicolaides at 6/04/2012 06:52:00 PM


5 μυστικά για φροντίδα αζαλέας | Τα Μυστικά του Κήπου\n5 μυστικά για φροντίδα αζαλέας\n6 Νοεμβρίου 2018 21 Σχόλια\nΗ αζαλέα είναι ένας υπέροχος και εξαιρετικά δημοφιλής ανθοφόρος θάμνος που ανήκει στην οικογένεια των ροδόδεντρων. Με καταγωγή από την Άπω Aνατολή, η αζαλέα είναι εξαιρετικά δημοφιλής ως φυτό εξωτερικού χώρου σε αυλές και μπαλκόνια των ελληνικών σπιτιών. Μπορεί, όμως, να αξιοπηθεί και ως φυτό εσωτερικού χώρου χαρίζοντάς μας τα υπέροχα λουλούδια της στο σαλόνι και το γραφείο.\nΗ μεγάλη αισθητική αξία της αζαλέας βρίσκεται στην πλούσια και πυκνή ανθοφορία της μέσα στην άνοιξη, καθώς τα άνθη της, μονά ή διπλά, σε διάφορους χρωματισμούς, μονόχρωμους ή δίχρωμους, παραμένουν στο φυτό για αρκετές εβδομάδες. Εύκολα λοιπόν καταλαβαίνει κανείς γιατί της έχουν μεγάλη αδυναμία οι λάτρεις των λουλουδιών σε όλο τον κόσμο.\n1. Ποια είναι η κατάλληλη θέση για να τοποθετήσουμε την αζαλέα;\nΕδώ χρειάζεται προσοχή γιατί η αζαλέα είναι ευαίσθητο φυτό! Αν η αζαλέα φυτευτεί σε εξωτερικό χώρο, σε κήπο ή σε γλάστρα στο μπαλκόνι, επιλέγουμε ημισκιερό σημείο, προστατευμένο από βοριάδες. Η αζαλέα προτιμά τις μεσαίες θερμοκρασίες και την υψηλή υγρασία και μόνο σε αυτό το περιβάλλον ευδοκιμεί και μας χαρίζει την πλούσια ανθοφορία της.\nΕίναι μέτρια ανθεκτική στην ξηρασία και αγαπά το φως της ημέρας, αλλά όχι τον έντονο και καυτό ήλιο του μεσημεριού. Ειδικά τους καλοκαιρινούς μήνες, εξασφαλίζουμε σκιερή θέση για την αζαλέα μας, διαφορετικά θα παρουσιάσει σημαντική φυλλόπτωση.\nΤην περίοδο του χειμώνα, φροντίζουμε να προστατεύουμε την αζαλέα από τις χαμηλές θερμοκρασίες προσθέτοντας κοπριά, πευκόφλουδα ή άχυρο γυρώ από τη ρίζα του φυτού και την σκεπάζουμε με ειδικά αντιπαγετικά υφάσματα που χρησιμοποιούμε για χειμερινή προστασία των φυτών από το κρύο, χιόνι και παγετό. Σε περίπτωση που η αζαλέα μας είναι φυτεμένη σε γλάστρα μπορούμε να τη μεταφέρουμε για μερικές μέρες μέσα στο σπίτι.\nΑν επιλέξουμε να έχουμε την αζαλέα σε εσωτερικό χώρο, την τοποθετούμε σε φωτεινή θέση που να μην δέχεται απευθείας τις ακτίνες του ήλιου. Είναι σημαντικό, επίσης, να διατηρούμε την αζαλέα μακριά από θερμαντικά σώματα, καλοριφέρ και τζάκι, καθώς και μακριά από τα θερμά και ψυχρά ρεύματα των κλιματιστικών.\n2. Tι φυτόχωμα χρειάζεται η αζαλέα για να ευδοκιμήσει;\nΗ αζαλέα ανήκει στα οξύφιλα φυτά όπως η γαρδένια, η ορτανσία και η καμέλια. Χρειάζεται δηλαδή όξινο χώμα, πλούσιο σε οργανική ουσία για να αναπτυχθεί και να μας δώσει την εντυπωσιακή ανθοφορία της. Για φύτευση σε γλάστρα ή ζαρντινιέρα, επιλέγουμε ειδικό φυτόχωμα για οξύφιλα φυτά.\nΑν θέλουμε να φυτέψουμε την αζαλέα στον κήπο, καλό είναι να δημιουργήσουμε αφράτο υπόστρωμα και όξινο περιβάλλον στον λάκκο φύτευσης προσθέτοντας μείγμα από τύρφη, λιωμένα φύλλα και φλούδες εσπεριδοειδών.\n3. Τι ανάγκες σε πότισμα και λίπανση έχει η αζαλέα;\nΗ αζαλέα έχει αυξημένες απαιτήσεις σε υγρασία και χρειάζεται δροσερό περιβάλλον στο χώμα. Για το λόγο αυτό, ποτίζουμε την αζαλέα κάθε 2-3 μέρες άνοιξη και φθινόπωρο, ενώ την περίοδο του καλοκαιριού ποτίζουμε κάθε 1-2 μέρες.\nΣχετικά με τη λίπανση της αζαλέας, προσθέτουμε πλήρες λίπασμα, σε υγρή ή κοκκώδη μορφή, ειδικό για οξύφιλα φυτά κάθε μήνα κατά την περίοδο της ανθοφορίας και κάθε δύο μήνες τον υπόλοιπο καιρό. Η συμπληρωματική προσθήκη λιπάσματος υδατοδιαλυτού σιδήρου σε χηλική μορφή, κατά διαστήματα, είναι πολύ ωφέλιμη για την αζαλέα, καθώς της προσφέρει βαθιά πράσινο υγιές φύλλωμα.\n4. Πώς κλαδεύεται και πώς πολλαπλασιάζεται η αζαλέα;\nΚατάλληλη εποχή για το κλάδεμα της αζαλέας είναι το καλοκαίρι, μετά το τέλος της ανοιξιάτικης ανθοφορίας. Κλαδεύουμε ελαφρά την αζαλέα και αποφεύγουμε να δώσουμε στα φυτά σφαιρικό ή άλλο γεωμετρικό σχήμα, αφήνοντας να αναπτυχθούν στη φυσική μορφή τους. Για πλούσια βλάστηση και ανθοφορία, η αζαλέα θα πρέπει να κλαδεύεται δυο-τρεις φορές τους καλοκαιρινούς μήνες με κορφολόγημα-τσίμπημα βλαστών και παράλληλα αφαίρεση των ξερών ανθέων και φύλλων. Έτσι, το φθινόπωρο, θα φουντώσει ξανά το φύλλωμά της και θα σχηματίσει τα νέα μπουμπούκια για την επόμενη χρονιά.\nΟι αζαλέες μπορούν να πολλαπλασιαστούν με σπόρο, αλλά κυριώς προτιμάμε τον πολλαπλασιασμό με μοσχεύματα βλαστών τα οποία παίρνουμε στις αρχές του καλοκαιριού αφού έχει ολοκληρωθεί η ανοιξιάτικη βλάστηση της. Επιλέγουμε ημιξυλώδεις βλαστούς 15 εκατόστών και τους φυτεύουμε σε γλαστράκια με φυτόχωμα. Χρησιμοποιώντας ορμόνη ριζοβολίας στις τομές των μοσχευμάτων, εξασφαλίζουμε μεγαλύτερο ποσοστό επιτυχίας για να ριζώσουν τα μοσχεύματα. Διατηρούμε τα γλαστράκια σε δροσερή θέση και μετά από 2-3 μήνες μεταφυτεύουμε τα φυτά στην οριστική τους θέση.\n5. Κι ένα μυστικό για την φροντίδα της αζαλέας\nΑν παρατηρήσουμε κλειστά άνθη της αζαλέας, αυτό οφείλεται στην υπερβολική υγρασία λόγω του ποτίσματος ή στην κακή αποστράγγιση της γλάστρας. Σε αυτήν την περίπτωση, μειώνουμε τη συχνότητα του ποτίσματος και ελέγχουμε κατά πόσο απομακρύνεται το νερό από τη γλάστρα.\nΑνθοφόροι Θάμνοι Κήπος στο Μπαλκόνι Μαθαίνω τα φυτά Συμβουλές Φροντίδας\n27 Ιανουαρίου 2021 15:22\nΗ ΑΖΑΛΕΑ ΜΟΥ ΑΡΧΙΣΕ ΞΑΦΝΙΚΑ ΝΑ ΜΑΡΑΙΝΟΝΤΑΙ ΤΑ ΛΟΥΛΟΥΔΙΑ ΚΑΙ ΤΑ ΦΥΛΛΑ ΝΑ ΓΥΡΙΖΟΥΝ ΠΡΟΣ ΤΑ ΚΑΤΩ ΧΩΡΙΣ ΝΑ ΘΕΛΕΙ ΠΟΤΙΣΜΑ. ΤΙ ΦΤΑΙΕΙ/\n27 Ιανουαρίου 2021 17:55\nΚαλησπέρα Κική. Η μάρανση των λουλουδιών και το γύρισμα των φύλλων της αζαλέας πιθανότατα οφείλεται στο υπερβολικό πότισμα ή σε έκθεση στην παγωνιά.\n29 Μαΐου 2020 21:41\nΚαλησπέρα σας, έλειπα κάποιες μέρες και ποτιζε την αζαλεα μου ο γείτονας (το ποτιζε υπερβολικα, γτ βρήκα πολύ νερό στο πιατάκι της γλάστρα) μολις γύρισα παρατήρησα ότι τα Ανθή πέφτουν και κιτρινιζουν, τι μπορώ να κάνω;\n30 Μαΐου 2020 07:03\nΚαλημέρα. Περίμενε να στεγνώσει η γλάστρα με την αζαλέα σου και πρόσθεσε λίγο υγρό λίπασμα φυκιών για να τονωθει το φυτό σου.\n31 Ιανουαρίου 2020 22:32\nΗ αζαλέα μου έχει στο χαμηλό μέρος του βασικού κορμού της, μερικά (παρακλάδια) ενώ πιο πάνω έχει κανονικά τα κλαδιά της με την ανθοφορία της. Τα παρακλάδια που βρίσκονται στο κάτω μέρος του κορμού, τα κλαδεύουμε; Επίσης θα ήθελα να ρωτήσω κάτι ακόμα. Μπορώ να φυτέψω βίγκες σε σπορείο με φυτόχωμα που έχει περισσέψει; Το έχω εδώ και αρκετό καιρό, κλειστό στην συσκευασία του, σε σκοτεινό και δροσερό μέρος. Εξακολουθούν να υπάρχουν τα απαραίτητα θρεπτικά συστατικά που απαιτούνται για να φυτρώσουν οι σπόροι; Ευχαριστώ πολύ. Καλό μήνα.\n1 Φεβρουαρίου 2020 09:33\nΚαλησπέρα Θάνο. Μπορείς να κλάδέψεις τα κλαδιά που ξεκινούν από το κάτω μέρος του κορμού μόλις περάσουν οι παγωνιές του χειμώνα, στις αρχές της άνοιξης. Ναι, μπορείς να φυτέψεις βίγκες σε σπορείο με το φυτόχωμα που έχει μείνει. Το φυτόχωμα διατηρεί τα απαραίτητα θρεπτικά συστατικά.\n31 Ιανουαρίου 2020 10:10\nΚαλή σας ημέρα. Αν δούμε αυτή την εποχή τα φύλλα στην αζαλέα να πέφτουν χρειάζεται να κάνουμε κάτι ή είναι\n31 Ιανουαρίου 2020 18:04\nΚαλησπέρα Πέτρο. Το φύλλωμα της αζαλέας μπορεί να πέφτει λόγω παγωνιάς ή υπερβολικού ποτίσματος. Φρόντισε να την έχεις σε προφυλαγμένη θέση από παγωνιά και να ποτίζεις μόλις στεγνώνει το χώμα.\n4 Ιουνίου 2018 18:12\nΕυχαριστω για τις πολυτιμες και σωστες συμβουλες σας να ειστε παντα κσλα.κριμα που δεν εκδιδεται πια το περιοδικο Ερασιτεχνης κηπουρος μα ευτυχως εχουμε εσας σας ευχαριστω και παλι.\n28 Απριλίου 2021 15:13\nΈχω μια αζαλεα της οποίας τα άνθη έχουν γίνει καφέ στις άκρες, και μαραίνονται.. ποτίζω ανά 2-3 μέρες και την αφήνω να στραγγίζει πριν την τοποθετήσω στην θέση της. Επίσης δεν την χτυπάει ήλιος, είναι σε εσωτερικό χώρο με αρκετό φως..τι μπορεί να φταίει;\n29 Απριλίου 2021 06:38\nΚαλημέρα Νεκταρία. Σε εσωτερικό χώρο η αζαλέα μπορεί να μην έχει καλό αερισμό ειδικά αν είναι κοντά σε θερμαντικά σώματα όπως τζάκι και καλοριφέρ.\n16 Μαΐου 2021 06:53\nΑν την βγαλω στο μπαλκόνι σώζεται; Έχουν πέσει όλα τα φύλλα και τα άνθη της αλλά δεν εχει ξεραθεί εντελως το φυτό, κάποια μέρη από τα κλαριά φαίνονται ακόμα ζωντανά. Υπάρχει τρόπος να την επαναφερω;\n17 Μαΐου 2021 07:47\nΒγάλε την αζαλέα στο μπαλκόνι και κλάδεψε την για να αναβλαστήσει. Πρόσθεσε συμπληρωματικά υγρό λίπασμα για ανθοφόρα φυτά.\n18 Μαΐου 2021 17:52\n19 Μαΐου 2018 16:48\nΚαλησπέρα! Τρίτη απόπειρα να κρατήσω αζαλέα..! Οι δύο προηγούμενες μου είχαν ξεραθεί και αποτι μου είπαν έφταιγε που χρησιμοποιούσα φυτοχωμα. Τώρα πήρα καστανόχωμα. Στο φυτώριο που είπαν ότι ΔΕΝ πρέπει να αλλάξω την γλάστρα κατά την περίοδο της ανθοφορίας. Ισχύει αυτό; Αν ναι πότε είναι η κατάλληλη εποχή να την αλλάξω; Ευχαριστώ πολύ\n19 Μαΐου 2018 21:58\nΓεια σου Μαρία! Κάνε μεταφύτευση μετά το τέλος της ανθοφορίας.\n4 Μαΐου 2018 14:53\nΈχω μια δενδροειδή αζαλέα, αλλά δυστυχώς την είδε ο μεσημεριανός ήλιος και μαράθηκε. Πώς ακριβώς κλαδεύουν την αζαλέα? Οι οφθαλμοί της δεν είναι όπως σε άλλα φυτά και φοβάμαι μην της κάνω κακό.\n6 Μαΐου 2018 02:59\nΓεια σου Γιωργία. Το κλάδεμα της αζαλέας γίνεται το καλοκαίρι, μετά το τέλος της ανοιξιάτικης ανθοφορίας. Κλαδεύουμε ελαφρά την αζαλέα αφαιρώντας ξερούς και άρρωστους βλαστούς και αποφεύγουμε να δώσουμε στα φυτά σφαιρικό ή άλλο γεωμετρικό σχήμα, αφήνοντας να αναπτυχθούν στη φυσική μορφή τους. Για πλούσια βλάστηση και ανθοφορία, η αζαλέα θα πρέπει να κλαδεύεται δυο-τρεις φορές τους καλοκαιρινούς μήνες με κορφολόγημα-τσίμπημα βλαστών και παράλληλα αφαίρεση των ξερών ανθέων και φύλλων.\n24 Μαρτίου 2018 01:11\nμου εκαναν δωρο μια γλαστρα με δυο πανεμορφες αζαλεες. στο μηνα επανω και ενω ειναι οκλανθιστες, τα λουλουδια μαραθηκαν πανω στα φυτα καθως και τα μπουμπουκια. την ποτιζα δυο φορες την εβδομαδα. τι φταιει , αραγε, και τι μπορω να κανω?\n24 Μαρτίου 2018 21:28\nΚική γεια σου! Η αζαλέα είναι πολύ ευαίσθητο φυτό και ρίχνει πολύ εύκολα τα μπουμπούκια της. Πρέπει να τοποθετείται σε ημισκιερά μέρη, προστατευμένα από βοριάδες, καθώς προτιμά τις μεσαίες θερμοκρασίες και την υψηλή υγρασία. Μέτρια ανθεκτική στην ξηρασία, η αζαλέα αγαπά το φως της ημέρας, αλλά όχι τον έντονο και καυτό ήλιο του μεσημεριού. Ειδικά τους καλοκαιρινούς μήνες, θα πρέπει εξασφαλίζουμε σκιερή θέση στην αζαλέα μας, διαφορετικά θα παρουσιάσει σημαντική φυλλόπτωση.\n4 Φεβρουαρίου 2018 10:05\nΣας ευχαριστώ. για τις έξυπνες ιδέες για την φροντίδα των λουλουδιών μας


Φάρος του Θερμαϊκού: 47 χρόνια από την κατάρρευση της χουντικής δικτατορίας\nΟ λαός πανηγυρίζει την πτώση της χούντας. Σαράντα επτά χρόνια μετά,\nΣυμπληρώνονται 47 χρόνια από την κατάρρευση της χούντας, στις 23 Ιουλίου 1974, κάτω από το βάρος της αντίθεσης του ελληνικού λαού στο στυγνό δικτατορικό καθεστώς που είχε εγκαθιδρύσει μία φούχτα επίορκων αξιωματικών, αλλά κυρίως, την εθνική συμφορά που προκάλεσαν οι ενέργειες της στην Κύπρο, δίδοντας την αφορμή να επέμβει ο τουρκικός Αττίλας στο νησί και να καταλάβει το 40% των εδαφών της Κυπριακής Δημοκρατίας..\nΗ επιστροφή του Κωνσταντίνου Καραμανλή είχε δημιουργήσει μεγάλες προσδοκίες\nΗ κατάρρευση της δικτατορίας, οδήγησε στην ορκωμοσία του Κ.Καραμανλή, τα ξημερώματα της 24ης Ιουλίου, που αποτέλεσε απαρχή της μεταπολίτευσης.\nΗ είδηση της πτώσης του χουντικού καθεστώτος και η ανάληψη της εξουσίας από πολιτική κυβέρνηση , παρά τα δραματικά γεγονότα στην Κύπρο και τη γενική αναταραχή που επικρατούσε στη χώρα, προκάλεσαν ενθουσιασμό και χαρά σε όλους τους Έλληνες από άκρου σε άκρο σε ολόκληρη τη χώρα. Ενώ με την επιστροφή του αυτοεξόριστου στο Παρίσι Κωνσταντίνου Καραμανλή και την ανάληψη της ευθύνης για το σχηματισμό κυβέρνησης, αρχίζει η λεγόμενη Μεταπολίτευση η οποία φαίνεται πως τελειώνει στις μέρες μας χωρίς να αφήσει το έργο που προσδοκούσε ο λαός.\nΤο χρονικό της πτώσης της χούντας\nΣτις 23 Ιουλίου 1974... πνιγμένη στο αίμα του εγκλήματος στην Κύπρο, η Χούντα της Αθήνας καταρρέει. Οι ηγέτες της χούντας πανικόβλητοι από τις συνέπειες των εθνικών εγκλημάτων τους και την απόβαση του «Αττίλα» στην Kύπρο, απομονωμένοι στο εσωτερικό και διεθνώς καλούν σε σύσκεψη την προδικτατορική πολιτική ηγεσία.\nΣτη σύσκεψη με τη συμμετοχή στρατιωτικών και πολιτικών εν μέσω παλινωδιών αποφασίζεται καταρχήν η ανάθεση σχηματισμού κυβέρνησης στον Π. Κανελλόπουλο. Τελικά, όμως, θα προτιμηθεί από τη χουντική στρατιωτική ηγεσία η πρόταση Αβέρωφ για πρόσκληση του K. Καραμανλή από το Παρίσι.\nΗ πολιτική μεταβολή στην Ελλάδα - σύμφωνα με όλες τις, γνωστές, ιστορικές πηγές - είχε αποφασιστεί στις 21 Ιούλη του 1974 από τη στρατιωτική ηγεσία της χούντας, όταν ο αρχηγός των Ενόπλων Δυνάμεων στρατηγός Γρηγόριος Μπονάνος και οι αρχηγοί των τριών κλάδων (Στρατός, Αεροπορία, Ναυτικό) Γαλατσάνος, Παπανικολάου και Αραπάκης, αποφάσισαν να αυτονομηθούν από τον Ιωαννίδη, που μέχρι εκείνη τη στιγμή ήταν ο αρχηγός της χούντας, και να κινηθούν προς την κατεύθυνση πολιτικοποίησης του καθεστώτος. Πολύ λίγη σημασία βεβαίως έχει πώς επιβλήθηκε αυτή η απόφαση. Το σίγουρο είναι πως η καθεστηκυία τάξη πραγμάτων και οι Αμερικανοί δεν ήθελαν σε καμία περίπτωση να χάσουν τον έλεγχο. «Αν το καθεστώς κατέρρεε - γράφει ένας από τους κορυφαίους πρωταγωνιστές της αλλαγής του '74, ο αρχηγός του Ναυτικού Π. Αραπάκης -, ο λαός δε θα έμενε απαθής και η αιματοχυσία θα ήταν αναπόφευκτη». Το σύνολο των διεργασιών, συνεπώς, συνέκλινε σ' ένα στόχο: Να μην εμφανιστεί στο προσκήνιο ο λαϊκός παράγοντας.\nO πρώτος βασικός λόγος ήταν η ανικανότητα του στρατού ν’ ανταποκριθεί στο μοναδικό ρόλο του: την προάσπιση του εθνικού χώρου.\nΤο στρατιωτικό καθεστώς αποδείχτηκε ανίκανο ακριβώς εκεί, όπου εξ ορισμού θα περίμενε κάποιος να δικαιολογήσει κάπως την ύπαρξή του. Κατόπιν τούτου η όποια αξιοπιστία του, μετά και τα εθνικά εγκλήματα που είχε διαπράξει (επιβολή της δικτατορίας, πραξικόπημα και εσχάτη προδοσία στην Kύπρο) κείτονταν συντρίμμια.\nΣτο λαό έμειναν μόνο οι πανηγυρισμοί\nΣκίτσο του Κ.Μητρόπουλου στις 25-7-1974: Ο\nλαός βάζει το "γύψο" στο κεφάλι της ανωμαλίας\nΤο ερώτημα, όμως, «μετά τη δικτατορία τι;» εξακολουθούσε να παραμένει αναπάντητο.Όπως προκύπτει από παντού αναπτύχθηκαν έντονοι προβληματισμοί ως την τελευταία στιγμή. Εξετάστηκαν διάφορες λύσεις, με κοινό παρονομαστή, τη μετάβαση σε άλλη μορφή διακυβέρνησης, χωρίς ουσιαστική αμφισβήτηση της πρωτοκαθεδρίας του στρατιωτικού μηχανισμού και των δομών εξουσίας. Όλες στάθηκε αδύνατον να υλοποιηθούν.\nO λόγος, όπως σημειώνουν χαρακτηριστικά και συμφωνούν, σε γενικές γραμμές, διάφοροι αναλυτές της περιόδου «δεν ήταν άλλος από την -έστω και έμμεση- καθοριστική παρουσία του λαϊκού παράγοντα. H πρωτοφανής αίσθηση του κενού εξουσίας και η δίνη μιας εμπόλεμης κατάστασης μπροστά στην οποία η χώρα εμφανιζόταν ανέτοιμη και ακυβέρνητη, καθιστούσαν την εξεύρεση πολιτικής λύσης κατεπείγουσα. Όχι όμως μιας οποιασδήποτε λύσης. H κυβέρνηση θα έπρεπε να δίνει την αίσθηση της διαφοράς από το προηγούμενο καθεστώς, να πείθει για τη δημοκρατικότητά της. Σε αντίθετη περίπτωση οι εξελίξεις, όπως πολλοί πρωταγωνιστές των ημερών ομολογούν, θα ήταν απρόβλεπτες και ανεξέλεγκτες».\nΤελικά, την τελευταία στιγμή εμφανίζεται σαν «από μηχανής θεός» ο K. Καραμανλής. Το πρόσωπο, που ενσάρκωσε το συμβιβασμό όλων των κέντρων δύναμης και εξουσίας, που είχαν λόγο στην πολιτική αλλαγή της 24ης Ιουλίου.\nΠρωτη μεταπολιτευτική κυβέρνηση Καραμανλή\nΗ πρώτη μεταπολιτευτική κυβέρνηση\n Από τους πρώτους συμμετείχαν ο Π. Κανελλόπουλος, ο Γ. Mαύρος, ο Σπ. Μαρκεζίνης, ο Γ. A. Nόβας, ο Στ. Στεφανόπουλος, ο Π. Γαρουφαλιάς, ο Ξεν. Zολώτας και ο E. Αβέρωφ. Από τους άλλους, παρόντες ήταν ο πρόεδρος της χουντικής Δημοκρατίας στρατηγός Φ. Γκιζίκης, ο αρχηγός των Ενόπλων Δυνάμεων στρατηγός Γρ. Mπονάνος, ο αρχηγός ΓEΣ αντιστράτηγος Aνδρ. Γαλατσάνος, ο αρχηγός ΓEN αντιναύαρχος Πέτρος Aραπάκης και ο αρχηγός ΓEA Aλ. Παπανικολάου.\nΗ ορκωμοσία του Κ.Καραμανλής ως πρωθυπουργού μετά την\nεπιστροφή του από το Παρίσι όπου ήταν αυτοεξόριστος\nΟι κρίσιμες μέρες και νύχτες της μεταπολίτευσης\nΣαράντα επτά χρόνια από την κατάρρευση της δικτατορίας στις 23 Ιουλίου 1974 η Γ΄ Ελληνική Δημοκρατία αποδεικνύεται το πιο σταθερό κοινοβουλευτικό πολίτευμα, που γνώρισε η χώρα. Έστω κι αν το πολιτικό σύστημα και τα κόμματα εξουσίας προβάλλουν σήμερα αναξιόπιστα όσο ουδέποτε τη μεταπολιτευτική περίοδο.\nH τελευταία βδομάδα του Ιουλίου είναι οι καθαυτό μέρες της μεταπολίτευσης\nΠρώτη πολιτική απόφαση της κυβέρνησης η αποφυλάκιση των πολιτικών κρατουμένων και η χορήγηση αμνηστίας στα πολιτικά αδικήματα Aρχίζουν να δρουν τα πολιτικά κόμματα. Tηλεοπτικό διάγγελμα Kαραμανλή (πρώτα «αντιμετώπιση του εθνικού θέματος που συνταράσσει», δηλαδή το Kυπριακό, κι έπειτα απασχόληση «με τα πιεστικά προβλήματα του τόπου») .


ΛΑΪΚΗ ΕΠΙΤΡΟΠΗ ΤΟΥΜΠΑΣ: Σήμερα στο λιμάνι Θεσσαλονίκης εκδήλωση για τα 15 χρόνια από την ιμπεριαλιστική επέμβαση στην Γιουγκοσλαβία\nΣήμερα στο λιμάνι Θεσσαλονίκης εκδήλωση για τα 15 χρόνια από την ιμπεριαλιστική επέμβαση στην Γιουγκοσλαβία\nΟ ΓΓ της ΚΕ του ΚΚΕ Δημήτρης Κουτσούμπας θα μιλήσει σε εκδήλωση που διοργανώνει η KO Κεντρικής Μακεδονίας του Κόμματος, με αφορμή τα 15 χρόνια από την ιμπεριαλιστική επέμβαση στην Γιουγκοσλαβία. Χαιρετισμό θα απευθύνει ο Μάριαν Κιούμπιτς, εκπρόσωπος του νέου ΚΚ Γιουγκοσλαβίας.\nΗ εκδήλωση θα πραγματοποιηθεί σήμερα Παρασκευή 28 Μάρτη και ώρα 19:00, στο Λιμάνι της Θεσσαλονίκης.\nΣτο χώρο θα υπάρξει έκθεση φωτογραφίας και θα πραγματοποιηθεί συναυλία με τη συμμετοχή των: Γιώργου Αετόπουλου, Λιζέτας Καλημέρη, Βασίλη Κασούρα, Σοφίας Νάτσιου, Δημήτρη Νικολούδη, Ανθής Τατσιούλη και του συγκροτήματος ΚΚΕ - ΚΝΕ.\nΠροσυγκεντρώσεις θα γίνουν στις 6 μ.μ.:\n- Στο Άγαλμα Βενιζέλου: ΚΝΕ, Κλαδικές Οργανώσεις και ΤΟ Κεντρικού Ανατολικού Τομέα.\n- Στο Βαρδάρη: Οργανώσεις νομών και οι Τομεακές Οργανώσεις Υπαίθρου Θεσσαλονίκης και Βορειοδυτικής Θεσσαλονίκης.\nΣτο πλαίσιο της επίσκεψης ο ΓΓ της ΚΕ του ΚΚΕ Δημήτρης Κουτσούμπας θα συναντηθεί με τους σχολικούς φύλακες του Νομού Θεσσαλονίκης στην πλατεία Αριστοτέλους και Τσιμισκή, στις 6.30 το απόγευμα.\nΑναρτήθηκε από toumpas στις 15:03


Ισοπαλία για τον Ολυμπιακό και την Ντιναμό | Linenet News\nΔύο φορές πήρε προβάδισμα ο Ολυμπιακός, δύο φορές ισοφαρίστηκε από την Ντινάμο Κιέβου κι έτσι το πρώτο ματς για τη φάση των “32” του Γιουρόπα Λιγκ έληξε ισόπαλο 2-2 στο Καραϊσκάκη.\nΟ Χασάν άνοιξε το σκορ στο 9′, ο Φορτούνης είχε δοκάρι λίγο αργότερα, αλλά στο 27′ οι Ουκρανοί ισοφάρισαν με τον Μπουγιάλσκι. Λίγο πριν ολοκληρωθεί το πρώτο μέρος, ο Ντίας με εξαιρετικό αριστερό σουτ έκανε το 2-1, όμως στο 89′ οι Βέρμπιτς διαμόρφωσε το τελικό αποτέλεσμα.\nΚαι τα δύο τέρματα που δέχτηκαν οι Πειραιώτες προήλθαν από παράλληλες μπαλιές στην περιοχή και μεγάλο κενό στην καρδιά της άμυνας. Η ρεβάνς θα γίνει την επόμενη Πέμπτη και η ομάδα του Μάρτινς θέλει νίκη για να περάσει ή ισοπαλία με 3-3 και πάνω.


Αποτελέσματα 1-20 από 68 που βρέθηκαν αναζητώντας κατίκι.\n1. Ρολάκια με κατικι και λαχανικά\n2. Στραπατσάδα ή καγιανάς;\n3. Thea Estiatorio: Ο σεφ Παναγιώτης Τζιουρτζιούμης μιλάει άπταιστα δημιουργικά ελληνικά!\n4. Οι πρώτες ύλες της ελαφριάς μαγειρικής\n5. Kαλοκαιρινά υλικά στην pizza\n6. Το Olive Garden με ανανεωμένο καλοκαιρινό menu!\n7. Πρωτότυπη ομελέτα με κατίκι Δομοκού και αβοκάντο\n9. Ετοιμα ταρτάκια με κατίκι και καπνιστή πέστροφα\n10. Μια απολαυστική σοκολατένια βραδιά, αφιερωμένη στη γνήσια Βέλγικη σοκολάτα Belcolade\n12. Πιπεριές κέρατο: Λεπτόφλουδες, γλυκές, φίνες\n18. Τζατζίκι: Τα μυστικά


JOHN PACKER JP044 Βαρύτονο Σαξόφωνο Gold Lacquer\nTo σαξόφωνο JP044 MJII Eb βαρύτονο σαξόφωνο αποτελεί ένα μουσικό όργανο με υψηλό επίπεδο κατασκευαστικής ποιότητας και εξαιρετικά επίπεδα μουσικότητας και ηχητικής απόδοσης. Είναι ιδανικό για σχολεία, μουσικά σύνολα αλλά και ημιεπαγγελματίες μουσικούς. Το JP044 MKII ανταπεξέρχεται με άνεση σε υψηλά επίπεδα ερμηνείας. Απόδιδει εξίσου καλά σε χαμηλά ..\nΜε εργονομικό και ανθεκτικό μηχανισμό, είναι ιδανικό για τα σχολεία, μπάντες και μαθητικές ορχήστρες, καθώς και μουσικούς που αναζητούν κάτι προσιτό σε τιμή χωρίς συμβιβασμούς στην ποιότητα. Το όργανο είναι κατασκευασμένο από υψηλής ποιότητας ABS το οποίο μιμείται τις τονικές ιδιότητες του ξύλου εξασφαλίζοντας ένα ζεστό ήχο, ακόμη και στο ηχόχρωμα ..\nJOHN PACKER JP-8121 Θήκη Βαλίτσα Κλαρινέτου Bb\nΘήκη - βαλίτσα για κλαρινέτο Bb..\nJOHN PACKER JP 045V Eb Άλτο Σαξόφωνο Vintage\nΤο τενόρο σαξόφωνο JP045V αποτελεί ένα βασικό όργανο για τον μουσικό που ξεκινάει, το οποίο μετά από εκτεταμένη περίοδο έρευνας και ανάπτυξης έχει πετύχει υψηλά επίπεδα απόδοσης διαθέτοντας χαρακτηριστικά που συναντάμε σε ακριβότερα μουσικά όργανα. Το νέο αυτό σαξόφωνο έχει στιβαρή και ανθεκτική κατασκευή και αποτελεί πλέον απαραίτητηο εξοπλισμό σε..\nΦλάουτο με ''φιλικό'' προς τον μουσικό σχεδιασμό και πλούσια μουσικότητα. Η ποιότητα κατασκευής είναι εφάμιλλη αντίστοιχων μουσικών οργάνων με πολύ υψηλότερη τιμή απόκτησης. Η παραγωγή των πρώτων μουσικών φθόγγων γίνεται αβίαστα και χωρίς ιδιαίτερο κόπο από τον μουσικό ο οποίος μάλιστα αποκτά τον πλήρη έλεγχο του οργάνου από τα πρώτα στάδια της εξά..\nΥψηλή ποιότητα ήχου και άρτια κατασκευή σε ιδιαίτερα προσιτή τιμή. To σοπράνο σαξόφωνο της John Packer διακρίνεται για την εγχάρακτη καμπάνα, το ρυθμιζόμενο στήριγμα αντίχειρα καθώς και την κατασκευή απο Gold Brass. Η συσκευασία συνοδεύεται από θήκη μεταφοράς με όλα τα απαραίτητα παρελκόμενα. Το JP043G έχει κλειδιά διακοσμημένα με ημιπολύτιμους λίθ..\nJOHN PACKER JP042R Bb Τενόρο Σαξόφωνο\nΑυτό το εξαιρετικό μουσικό όργανο έχει σχεδιαστεί για τον μουσικό που ξεκινάει το σαξόφωνο αλλά και με το σκεπτικό ενός οργάνου που θα τον συνοδεύεσει για αρκετά χρόνια παρέχοντας ένα υψηλό επίπεδο ερμηνείας. Το JP042R Bb Τενόρο σαξόφωνο διακρίνεται για την άριστη χροιά, τα σωστά τονικά και δυναμικά χαρακτηριστικά του και συνοδεύεται από θήκη πλάτη..\nJOHN PACKER JP043B Σοπράνο Σαξόφωνο Μαύρο / Χρυσό\nΥψηλή ποιότητα ήχου και άρτια κατασκευή σε ιδιαίτερα προσιτή τιμή. To σοπράνο σαξόφωνο της John Packer διακρίνεται για την εγχάρακτη καμπάνα, το ρυθμιζόμενο στήριγμα αντίχειρα καθώς και την κατασκευή απο Gold Brass. Η συσκευασία συνοδεύεται από θήκη μεταφοράς με όλα τα απαραίτητα παρελκόμενα. ..\nJOHN PACKER JP041 Άλτο Σαξόφωνο Eb\nΕξαιρετικής ποιότητας άλτο σαξόφωνο με άριστα μουσικά χαρακτηριστικά και πλούσιο ηχόχρωμα σε όλο το αρμονικό φάσμα. Συνοδεύεται από θήκη μεταφοράς και είναι ιδανικό για αρχάριους. Το JP041 είναι σε κλειδί Eb, έχει υψηλό F#, μηχανισμό μπροστινού F και μηχανισμό οκτάβας. Τα κλειδιά είναι διακοσμημένα με ημιπολύτιμους λίθους (Abalone Pearls). Το σαξόφ..\nΑλτικόρνο JOHN PACKER JP072 σε κλειδί Eb, συνοδεύεται από επιστόμιο JP602 και θήκη / καθαριστικά, Κλειδί : Εb, Φινίρισμα Yellow Brass, Διάμετρος Σωλήνα: 0,459’’, Διάμετρος καμπάνας 8’’, βαλβίδες 3 nickel, Βάση για αναλόγιο, Περιλαμβάνονται: Θήκη, επιστόμιο και καθαριστικά...\nJOHN PACKER JP-8043 Θήκη Βαλίτσα Σοπράνο Σαξοφώνου\nΘήκη βαλίτσα για σοπράνο σαξόφωνο..\nJOHN PACKER JP8151/251/351 Θήκη Βαλίτσα Τρομπέτας\nΘήκη βαλίτσα για τρομπέτα..


greekbooks.gr > Βιβλία > ΛΟΓΟΤΕΧΝΙΑ > ΑΠΟΚΛΕΙΣΤΙΚΑ ΣΤΟ greekbooks.gr> ΚΡΟΚΟΝΤΙΛ - ΠΝΕΥΜΑΤΙΚΗ ΟΞΕΙΔΩΣΗ\nΣυγγραφέας: ΤΟΥΣΣΑΣ ΓΙΑΝΝΗΣ\nΗ Στεφανία ένιωθε εντελώς ένοχη κι αυτή της η ενοχή τη φόρτωνε με μια μοναδική γοητεία προφανώς αναγνωρίσιμη. Ήταν η σκιά που πότε πότε περνούσε και σκέπαζε την αναστατωμένη ψυχή του Λευτέρη. Ο Λευτέρης νοσταλγούσε τα πνευματικά καρυκεύματα της Στεφανίας που κατακρημνίζονταν σε υγρές, φθισικές, αλλοτινές, πνιγηρές ψυχώσεις. Ο Κωστής όχι μόνο δεν φάσκιωνε τις επιθυμίες του αλλά σε δεδομένο πόνο τις απάλλασσε γοργά από τη φορεσιά τους, με λάθος όμως τρόπο και για λάθος σκοπό.\nΟ Στέλιος, ερωτικά ωριμότερός του, τον απογύμνωνε με κάθε ευκαιρία από την πανοπλία της λογικής, αφήνοντάς τον εκτεθειμένο στη λαγνεία του πόνου. Ο Κωστής τον αγαπούσε τον Λευτέρη ακόμη κι αν δεν είχαν έρθει πολύ κοντά, αλλά υπήρχαν στιγμές που ευχόταν, το παραδεχόταν, να μην υπήρχε. Σαν να έκλεβε τη στοργή και το πνεύμα του Στέλιου σταλιά σταλιά με τη συναίνεσή του.\nΑυτή είναι μια ιστορία για την πνευματική οξείδωση. Είναι μια ιστορία για την κατάργηση του αέναου «πάντα» και την επιβολή του ανήλικου, καλειδοσκοπικού «τώρα». Είναι μια ιστορία για τις μεγάλες σιωπές και τον αξιωματικό ρατσισμό. Είναι μια ιστορία για την Κροκοντίλ και τις φολιδωτές της εξαρτήσεις, Είναι μια ιστορία για τις νεότοκες, αστικές παρορμήσεις. Είναι μια ιστορία για την ανθρώπινη αναπνοή και την ηδονή της μονογαμίας. Είναι μια ανθρώπινη, ερωτική ιστορία χωρίς τη σαρκική σκουριά. Μια ασπρόμαυρη ταινία που η μουσική της ξεθυμαίνει προτού προλάβει το τελευταίο αντίο να μετατραπεί σε σκληρή ανάμνηση.


Εφηβικές - μακροχρόνιες σχεσεις Escort ladies Μέγαρα\nΕΦΗΒΙΚΈΣ - ΜΑΚΡΟΧΡΌΝΙΕΣ ΣΧΕΣΕΙΣ\nΤο άτομο το οποίο έχει στο χάρτη του τον Κρόνο, δίνει στον σύντροφό του το αίσθημα της σιγουριάς και σταθερότητας. Είναι επίσης ιδιαίτερα σεξουαλικό ζωδιο. Όταν λοιπόν διαφωνείτε για κάτι α θέστε ως προτεραιότητα την επίλυση της διαφωνίας παρά το ποιός είναι σωστός και ποιός λάθος β επικεντρωθείτε στο εδώ και τώρα παρά στο παρελθόν. Ο αφοσίωση προκαλεί κάποιες αλλαγές στη συμπεριφορά: Ωστόσο, όλα βασίζονται στην σωστή αναλογία αρμονίας και έντασης.\nΣτηριζοταν α στο ανακατεμα μισες αληθειες μισα Ψεμματα- Συμπυκνωση β στη Μεγεθυνση: Μόλις σε συναντήσουν, δένονται μαζί σου και τείνουν να μείνουν μαζί σου για πάντα, αρκεί το σεξ να είναι καλό. Δεν του αρέσει καθόλου να αμφιβάλει ή να ανησυχεί. Ένα ενδιαφέρον στοιχείο που αναφέρθηκε από τον Δρ Frederick ήταν ότι οι μισοί περίπου συμμετέχοντες διάβαζαν βιβλία και άρθρα με σκοπό να λάβουν συμβουλές για τη σεξουαλική τους ζωή. Από την μεγάλη ανάγκη του Κρόνου να δεσμεύσει, οδηγούνται τα άτομα σε αποπνικτικές καταστάσεις και περιορισμούς και κάθε φορά που ο εραστής του οποίου ο Ήλιος δέχεται την όψη του Κρόνου, προσπαθήσει να ξεδιπλώσει τα χαρακτηριστικά του ωροσκοπίου του, πέφτει πάνω στα τείχη του πλανήτη, ο οποίος νιώθει να απειλείται η αίσθηση της σταθερότητάς του.\nΜήπως όμως όλα αυτά είναι «μικρά« σε σχέση με όσα σάς έχει προσφέρει; Οι μακροχρόνιες σχέσεις αποτελούν μία πρόκληση. Τα ζευγάρια που γνωρίζουν καλά ο ένας τον κόσμο του άλλου είναι καλύτερα προετοιμασμένα για να αντιμετωπίσουν διαμάχες, στρεσογόνα γεγονότα ή μεγάλες αλλαγές στη ζωή. Τι σημαίνει μοναξιά και πώς καταπολεμάται. Ενα πολύ γνωστό μυθιστόρημα Ο«Πύργος του Κάφκα» διαπνέεται από αυτή την αίσθηση: Κυρίως συμβαίνει όταν υπάρχει κάτι νέο. Κάποιοι άλλοι πάλι τη χρειάζονται και την επιλέγουν, τουλάχιστον σε κάποιες περιόδους της ζωής τους. Ο Freud το στο έργο του Πέρα από την Εγκατεστημένος της Ηδονήςέδωσε τον ορισμό του τραύματος «…σαν ένα ρήγμα στο προστατευτικό εμπόδιο το οποίο μας προφυλάσσει από ερεθίσματα που οδηγούν σε συναισθήματα συντριπτικής ανημποριάς»Για να χρησιμοποιήσουμε την αναλογία του ρεύματος, το σοκ από το τραύμα μπορεί να γίνει αντιληπτό ως μια εξωτερική δύναμη που προκαλεί ρήξη στο φράγμαή στις όχθες του ποταμού που προστατεύει και συγκρατεί τις εμπειρίες μας.\nΤα κοινωνικά στερεότυπα όμως προδιαγράφουν τη ζωή μας με πολύ σαφή και χρονικά προκαθορισμένο τρόπο και είναι πολύ δύσκολο να ξεφύγουμε από αυτά. Αποκτάτε υπερβολική οικειότητα Με την πάροδο του χρόνου, οι ντροπές ανάμεσα στο ζευγάρι εξαφανίζονται! Και η φοιτητική ζωή είναι παιχνιδάκι! Ο ρόλος του Κρόνου στις μακροχρόνιες σχέσεις Οι μακροχρόνιες σχέσεις στέκονται αστρολογικά κάτω από το έμβλημα του Κρόνου, ο οποίος σχετίζεται με την μακρά χρονική διάρκεια σε όλες τις ανθρώπινες επαφές, είτε είναι φιλίες, είτε συνεργασίες, αλλά και ερωτικές. Συνεχίζει στη σεξουαλική μας ζωή μέχρι το τέλος. Στον πυρήνα κάθε επιτυχημένης μακροχρόνιας σχέσης βρίσκεται μια καλή φιλία.\nΚαι νομίζουμε πως είναι δεδομένο και πως τα παιχνίδια και τα εσώρουχα θα μας σώσουν. Τα χαρακτηριστικά της μακροχρόνιας σχέσης Τα χαρακτηριστικά μιας μακροχρόνιας σχέσης είναι κοινά στα περισσότερα ζευγάρια: Είναι ένα από τα «μαγικά» πράγματα των μακροχρόνιων σχέσεων που μέχρι να ζήσετε, δεν το πιστεύετε. Όμως όχι, εκεί επάνω στο μυαλό μας συμβαίνουν πράγματα που δεν γνωρίζουμε πάντα, πώς να τα μοιραστούμε με το άτμητο που αγαπάμε, επειδή νομίζουμε πως η αγάπη είναι ανιδιοτελής, ενώ στην ακρίβεια η επιθυμία έρχεται με μια δόση ιδιοτέλειας με την καλύτερη έννοια της λέξης: Αν δε εκλαμβάνεις την κάθε σχέση που δεν κατέληξε σε γάμο ως προσωπική απόρριψη, άλλοτε έχει σίγουρα και θέματα αυτοπεποίθησης να λύσεις.\nΚαι τίθεται το ερώτημα κατά πόσο αξίζει τον κόπο να κάνει προσπάθεια να βγει από τη μοναξιά της και να επιδιώξει να βρει σύντροφο. Οι ουσιαστικές σχέσεις γίνονται μόνο μεταξύ ανθρώπων που μόνοι τους έχουν καλύψει τα προσωπικά τους κενά, οπότε ο άλλος άνθρωπος αποτελεί απόλυτη επιλογή τους όχι για να επιβιώσουν αλλά για να περάσουν από μια καλή σε μια καλύτερη κατάσταση ύπαρξης. Ο Freud το στο έργο του Πέρα από την Αρχή της Ηδονήςέδωσε τον ορισμό του τραύματος «…σαν ένα ρήγμα στο προστατευτικό εμπόδιο το οποίο μας προφυλάσσει από ερεθίσματα που οδηγούν σε συναισθήματα συντριπτικής ανημποριάς»Για να χρησιμοποιήσουμε την αναλογία του ρεύματος, το σοκ από το έλκος μπορεί να γίνει αντιληπτό ως μια εξωτερική δύναμη που προκαλεί ρήξη στο φράγμαή στις όχθες του ποταμού που προστατεύει και συγκρατεί τις εμπειρίες μας. Τα ζευγάρια έκαναν μια συνειδητή προσπάθεια να αποτρέψουν τη ρουτίνα του σεξ. Είναι ταυτό-χρονα ο αγαπημένος, ο αδελφός και ο άνθρωπός μας.


PANELIAKOS, Boston USA: ΝΕΑ - ΕΠΙΚΑΙΡΟΤΗΤΑ, Τρίτη, 5 Δεκεμβρίου, 2017\nΝΕΑ - ΕΠΙΚΑΙΡΟΤΗΤΑ, Τρίτη, 5 Δεκεμβρίου, 2017\nΤις αποφάσεις για το διαχωρισμό του διδακτικού έτους των δημοτικών σχολείων σε τρίμηνα, καθώς και τις διαδιασίες προαγωγής των μαθητών στις επόμενες τάξεις ανακοίνωσε το υπουργείο Παιδείας.\nΤην απόφαση να αποσύρει τις τροπολογίες για την κήρυξη απεργίας, για την αποζημίωση από εργατικά ατυχήματα και την εργασία του προσωπικού των ΚΤΕΛ από το νομοσχέδιο του υπουργείου Ψηφιακής Πολιτικής πήρε η κυβέρνηση, λίγες ώρες μετά την κατάθεσή τους. Προηγήθηκαν έντονες αντιδράσεις από συνδικάτα και το ΚΚΕ. Οι τροπολογίες θα κατατεθούν εκ νέου σε επόμενο νομοσχέδιο, μετά από νομοτεχνικές βελτιώσεις, λένε τώρα πηγές του υπουργείου.\nΣυνεχίζονται οι τουρκικές προκλήσεις πάνω από το Αιγαίο. Σύμφωνα με το ΓΕΕΘΑ, δύο «κατασκοπευτικά» CN-235 προχώρησαν σε 34 παραβιάσεις του εθνικού εναέριου χώρου στις περιοχές του Βορειοανατολικού, Κεντρικού και Νοτιοανατολικού Αιγαίου, καθώς και σε δύο παραβάσεις των κανόνων εναέριας κυκλοφορίας του FIR Αθηνών.\nΚοινή ήταν η διαπίστωση ότι «δεν χρειάζεται άλλος χαμένος χρόνος και απαιτείται αντιμετώπιση των προβλημάτων τώρα».\nΝέος πρόεδρος του Δικηγορικού Συλλόγου Αθηνών εκλέχθηκε ο Δημήτρης Βερβεσός, καθώς επικράτησε στον επαναληπτικό γύρο των εκλογών του Δημήτρη Αναστασόπουλου, λαμβάνοντας το 57,62% των ψήφων. «Σήμερα νίκησαν οι δικηγόροι της Αθήνας. Αποφάσισαν με την ψήφο τους να προχωρήσουμε μπροστά, όλοι μαζί, ενωμένοι, μακριά από κομματικές επιταγές και διαχωριστικές γραμμές» δήλωσε ο κ. Βερβεσός.\nΈνα σχέδιο νόμου το οποίο ενδέχεται να επιτρέψει τους γάμους παιδιών ακόμη και εννιά ετών στο Ιράκ θα κλέψει από τα αγόρια και τα κορίτσια που ήδη φέρουν τραύματα από τον πόλεμο στη χώρα την παιδική τους ηλικία, όπως τόνισαν κορυφαία στελέχη των Ηνωμένων Εθνών.\nΗ απόφαση του προέδρου των Ηνωμένων Πολιτειών της Αμερικής Ντόναλντ Τραμπ για την αμερικανική πρεσβεία στο Ισραήλ αναβλήθηκε και δεν θα ανακοινωθεί όπως αναμενόταν εντός ωρών, αναφέρει ο Λευκός Οίκος.\nΤο Ανώτατο Δικαστήριο των ΗΠΑ έδωσε σήμερα το πράσινο φως προκειμένου να εφαρμοστεί πλήρως το αντιμεταναστευτικό διάταγμα του Ντόναλντ Τραμπ, με το οποίο απαγορεύεται στους πολίτες έξι χωρών, με μουσουλμανικό πληθυσμό κατά πλειονότητα (Τσαντ, Ιράν, Λιβύη, Σομαλία, Συρία και Υεμένη) να ταξιδεύουν στις ΗΠΑ.\nΥπάρχει κοινή αποδοχή πως η Ελλάδα γυρίζει σελίδα είπε ο Ευ.Τσακαλώτος μετά το Eurogroup. «Ήταν πολύ καλή συνεδρίαση για την Ελλάδα [...] όλοι οι θεσμοί έκαναν πολύ καλά σχόλια για την πολύ γρήγορη ολοκλήρωση της τεχνικής συμφωνίας» είπε ο Ευ.Τσακαλώτος προσθέτοντας ότι η Ελλάδα δεσμεύτηκε να ολοκληρώσει την εφαρμογή των προαπαιτούμενων «το συντομότερο δυνατό». Εξέφρασε δε την ελπίδα για ακόμη καλύτερη συνεδρίαση στις 22 Ιανουαρίου. Τι είπε για την εκλογή Σεντένο.\nTo μέλλον της Οικονομικής και Νομισματικής Ένωσης (ΟΝΕ), βρέθηκε στο επίκεντρο των συζητήσεων της συνεδρίασης του Eurogroup υπό τη διευρυμένη σύνθεσή του, με στόχο την προετοιμασία της Συνόδου Κορυφής της Ευρωζώνης που θα διεξαχθεί στις 15 Δεκεμβρίου. Ο Γ.Ντάισελμπλουμ επεσήμανε ότι οι αποφάσεις προγραμματίζονται για τον επόμενο Ιούνιο και πως μέχρι τότε θα πρέπει να έχει συμφωνηθεί ένας «οδικός χάρτης» για την εμβάθυνση της ευρωζώνης.\nΣτο πλαίσιο των συνεχιζόμενων ελέγχων του Σώματος Επιθεώρησης Εργασίας (ΣΕΠΕ), διεξήχθησαν έλεγχοι σε 57 υποκαταστήματα τραπεζών. Βρέθηκαν οκτώ περιπτώσεις υποδηλωμένης εργασίας, που αφορούσαν 29 εργαζόμενους, και επιβλήθηκαν πρόστιμα, ύψους 365.050 ευρώ, ενώ σε μία περίπτωση η Επιθεώρηση προχώρησε σε τριήμερη αναστολή λειτουργίας υποκαταστήματος.\nΤις διαδικασίες βραχυχρόνιας μίσθωσης ακινήτων στο πλαίσιο της «οικονομίας του διαμοιρασμού», τους αρμόδιους φορείς που θα πραγματοποιούν ελέγχους και τα πρόστιμα που θα επιβάλλουν περιλαμβάνει το ΦΕΚ Β' 4232 που δημοσιεύτηκε σήμερα 4 Δεκεμβρίου 2017.\nΕπιστολή στην κυβέρνηση για την εισαγωγή υποχρεωτικού προσταδίου διαμεσολάβησης στην εξωδικαστική διαδικασία ρύθμισης οφειλών υπερχρεωμένων νοικοκυριών και φυσικών προσώπων, απέστειλε ο Οργανισμός Προώθησης Εναλλακτικών Μεθόδων Επίλυσης Διαφορών.\nΔύσκολο χαρακτήρισε το παιχνίδι απέναντι στον Ολυμπιακό για την τελευταία αγωνιστική των ομίλων του Champions League ο προπονητής της Γιουβέντους Μασιμιλιάνο Αλέγκρι.\nΣπουδαία νίκη με ανατροπή σημείωσε ο Ατρόμητος, ο οποίος επικράτησε 3-1 εκτός έδρας του Πλατανιά για την 13η αγωνιστική της Super League. Οι Κρητικοί αυτοκτόνησαν, καθώς προηγήθηκαν με γκολ του Ενσικουλού (22’) κι έχασαν στη συνέχεια πέναλτι. Οι Περιστεριώτες αφού γλίτωσαν το 2-0, γύρισαν το ματς και με γκολ των Βασιλακάκη (61’, 76’) και Ουάρντα (71’) πήραν το μεγάλο διπλό.\nΗ διοίκηση του Παναθηναϊκού είχε υποσχεθεί στους παίκτες πως από Δευτέρα θα έβλεπαν χρήματα στους τραπεζικούς τους λογαριασμούς, όπως κι έγινε. Άρχισε λοιπόν η διαδικασία καταβολής του 40% των οφειλομένων στους «πράσινους» και μέχρι την Παρασκευή θα έχουν δοθεί τα χρήματα που έχει συγκεντρώσει η ΠΑΕ, δηλαδή 500.000 ευρώ.\nΟ τερματοφύλακας του ΠΑΟΚ, Αλέξανδρος Πασχαλάκης ανανέωσε τη συνεργασία του με την ομάδα της Θεσσαλονίκης, με τον δικέφαλο να ανακοινώνει τη συμφωνία των δύο πλευρών. Το συμβόλαιο του Πασχαλάκη έληγε το καλοκαίρι και ο ΠΑΟΚ επέκτεινε τη συνεργασία του με τον 28χρονο πορτιέρο, μέχρι τον Δεκέμβρη του 2019.\nΣκούπα παίρνουν στον Ολυμπιακό και... ξεσκαρτάρουν το ρόστερ εν όψει και της μεταγραφικής περιόδου του Ιανουαρίου. Όπως αποφάσισε η τεχνική ηγεσία και η διοίκηση των Ερυθρολεύκων, οι Στέφανος Καπίνο, Μεχντί Καρσελά, Χρβόγιε Μίλιτς και Σάσα Ζντιέλαρ αποχωρούν άμεσα από την ομάδα του Πειραιά.


O διάβολος μας βομβαρδίζει με λογισμούς ακατάπαυστα... | Ορθόδοξοι Ιεραπόστολοι\nΑρχική > News > O διάβολος μας βομβαρδίζει με λογισμούς ακατάπαυστα...\nΜια μέρα οι άνθρωποι σκέφτηκαν να γίνουν θεοί στη θέση του Θεού και έχασαν τον παράδεισο. Μια μέρα οι άνθρωποι έβαλαν σχέδιο στο μυαλό τους να εξοντώσουν τον Θεό που ήρθε να τους καλέσει πίσω στην αγκαλιά Του και Τον κρέμασαν στον σταυρό σαν εγκληματία. Μια μέρα –κάθε μέρα– οι άνθρωποι αφήνουν το νου τους να σκοτιστεί και χάνουν τη θέα του προσώπου του Θεού· πρώτα με τη σκέψη τους και ύστερα με τις πράξεις τους επιμένουν να προδίδουν Εκείνον που υπάρχει και να λατρεύουν ψεύτικους θεούς που δεν υπάρχουν. Και γιατί όλα αυτά; Πολλοί είναι οι λόγοι και άλλες τόσες οι αφορμές μας για να αποστατήσουμε από τον Θεό μας. Αλλά ένας είναι ο τρόπος: πώς η σκέψη μας χειρίζεται τα ερεθίσματα που λαμβάνει και τί τελικά πράττει η ελεύθερη βούλησή μας. Η σκέψη μας οδηγεί σε συμπεράσματα και αυτά σε αποφάσεις· έπειτα πράτουμε κατά την βούλησή μας. Ποια είναι όμως αυτά τα ερεθίσματα που επεξεργάζεται η σκέψη μας και καταλήγουμε σε πράξεις; Είναι οι λογισμοί· αγαθοί ή πονηροί.\nΟι καλοί λογισμοί προέρχονται από το Θεό: είναι η παρηγορία, η ενίσχυση, ο φωτισμός ή ακόμα ο έλεγχος της συνείδησής μας. Οι κακοί λογισμοί προέρχονται από τον μισάνθρωπο διάβολο και τους χρησιμοποιεί ακατάπαυστα και επίμονα για να αλλώσει τον άνθρωπο και να τον εξοντώσει. Οι κακοί λογισμοί, σαν άλλα νοερά θηρία, μας κυκλώνουν και καραδοκούν για τη στιγμή που εμείς θα δείξουμε αδυναμία και θα τους δεχτούμε, αρχίζοντας απλώς να τους δίνουμε λίγη σημασία στην αρχή και περισσότερη στη συνέχεια έως ότου να τους πιστέψουμε. Τότε πέφτουν πάνω μας και μας κατασπαράσσουν. Αδειάζουν τους καλούς λογισμούς από το μυαλό μας και φυγαδεύουν τη χάρη του Θεού, αφού η Χάρις του Θεού δεν μπορεί να συνυπάρξει με τους λογισμούς και τα έργα του σκότους. Έτσι οι κακοί λογισμοί μας παραδίδουν έρμαια στην απιστία και την αποστασία από τον Θεό, το συνάνθρωπο, τον ίδιο μας τον εαυτό.\nΤα περισσότερα ψυχικά προβλήματα που ταλανίζουν το σύγχρονο άνθρωπο έχουν προέλθει από έναν κακό λογισμό στον οποίο δόθηκε έδαφος. Αυτοί είναι που μας οδηγούν σε απόγνωση, απελπισία, κατάθλιψη, στενοχώρια. Κάθε πληγωμένο θήραμα κυνηγιέται και κατασπαράσσεται πιο εύκολα από τα θηρία. Αυτό ο διάβολος το ξέρει πολύ καλά και για αυτό μας βομβαρδίζει με λογισμούς ακατάπαυστα και αλύπητα.\nΕμείς όμως τι μπορούμε να κάνουμε σε ένα τόσο σκοτεινό και ασίγαστο πόλεμο; Η οδός είναι απλή. Μας την δείχνει η Εκκλησία μας: επαγρυπνούμε και αποδιώχνουμε αμέσως τους κακούς λογισμούς· μετοχή στο Ποτήριο της Ζωής, δηλαδή μετάληψη των Αχράντων Μυστηρίων - όπλο και πανοπλία φοβερή και αδιαπέραστη· εξομολόγηση ουσιαστική, απαλλαγμένη από εγωισμούς και πάθη· προσευχή και νηστεία και πότισμα της καρδιάς και του νου μας με την ευχή: «Κύριε Ιησού Χριστέ ελέησον με» που πραγματικά κάνει τους δαίμονες να φρίτουν και να ανακόπτονται. Και τέλος, απόλυτη εμπιστοσύνη και υπακοή στο θέλημα του Θεού, που αγαπά τον άνθρωπο ασύγκριτα, απύθμενα και ανεξιχνίαστα. Κάθε φορά που ένας κακός λογισμός ζαλίζει τη σκέψη μας εμείς με θάρρος να απαντούμε με τα λόγια του προφήτου Δαυΐδ: «Ἀγαπήσω σε, Κύριε, ἡ ἰσχύς μου. Κύριος στερέωμά μου καὶ καταφυγή μου καὶ ῥύστης μου. Ὁ Θεός μου βοηθός μου, ἐλπιῶ ἐπ᾿ αὐτόν, ὑπερασπιστής μου καὶ κέρας σωτηρίας μου καὶ ἀντιλήπτωρ μου.» [ψαλμός 17, στιχ. 2-3]


Πώς θα είναι η επιστροφή στα θρανία του Εξάντα; – Εξάντας ΚοινΣΕπ\nΤη Δευτέρα 10/5 ξεκινούν τα μαθήματα της Γ’ Λυκείου για τους μαθητές και τις μαθήτριες του Εξάντα Φροντιστηριακά Μαθήματα.\nΤο φροντιστήριο μας έχει λάβει ήδη όλα τα απαραίτητα μέτρα, ώστε τα μαθήματα να πραγματοποιούνται σε ασφαλείς συνθήκες. Τα ολιγομελή μας τμήματα, κύριο χαρακτηριστικό του Εξάντα, εξυπηρετούν το στόχο αυτό. Όσον αφορά τους χώρους μας, τα ανοιγόμενα θρανία ανά μαθητή/μαθήτρια επιτρέπουν να τηρηθούν οι απαραίτητες αποστάσεις. Σε κάθε αίθουσα παρέχεται αντισηπτικό, ιατρικές μάσκες και γάντια, ενώ στη διάρκεια της ημέρας οι επιφάνειες απολυμαίνονται και οι χώροι αερίζονται. Επίσης οι καθηγητές και οι καθηγήτριες μας θα υποβάλλονται εβδομαδιαίως σε self test.\nΌσον αφορά τους μαθητές και τις μαθήτριες μας, οφείλουμε να τους ενημερώσουμε πως ερχόμενοι / ερχόμενες στους χώρους του φροντιστηρίου πρέπει να φορούν τη μάσκα τους και να απολυμαίνουν συχνά τα χέρια τους. Καλό είναι επίσης να έχουν μαζί τους ένα δικό τους μπουκαλάκι νερό, για να αποφευχθεί ο συνωστισμός στην κουζίνα.\nΕγγυόμαστε, επίσης, πως θα στηρίξουμε εξ αποστάσεως κάθε παιδί, αν παραστεί και πάλι ανάγκη.\nΕμείς, η ομάδα των εκπαιδευτικών του Εξάντα, περιμένουμε με χαρά να υποδεχτούμε τους μαθητές και τις μαθήτριές μας, ώστε να δουλέψουμε μαζί από κοντά αυτόν τον τελευταίο μήνα, για το καλύτερο αποτέλεσμα. Παρά τις αντίξοες συνθήκες, πιστεύουμε πως μαζί μπορούμε να τα καταφέρουμε!\nΝέα του Εξάντα


Yamaha Tracer 700 - Ανακοινώθηκε η - εξαιρετική - τιμή του για την Ελλάδα – motorex.gr\nmotorex.gr > Newsroom > ΝΕΑ ΜΟΝΤΕΛΑ > Yamaha Tracer 700 – Ανακοινώθηκε η – εξαιρετική – τιμή του για την Ελλάδα\nH ΜΟΤΟΔΥΝΑΜΙΚΗ Α.Ε.Ε., επίσημη αντιπροσωπεία της Yamaha στην Ελλάδα, ανακοίνωσε την τιμή του Tracer 700 2020 στην Ελλάδα, τιμή που κρίνεται εξαιρετικά μελετημένη και άκρως δελεαστική.\nΔίχως να μακρηγορούμε, το Yamaha Tracer 700 του 2020 κοστίζει 8.790 ευρώ, τιμή που το κάνει να ξεχωρίζει στην κατηγορία του -και όχι μόνο-, δίνοντας του άμεσα την σφραγίδα Value for Money μοτοσυκλέτας.\nΜε σχεδίαση σαφώς επηρεασμένη από το R1, το Tracer 700 παρουσιάζεται σαφώς πιο μοντέρνο και επιθετικό σχεδιαστικά σε σχέση με την υπάρχουσα μοτοσυκλέτα με full LED φώτα και πιο στενή μετωπική επιφάνεια. Η Yamaha τοποθέτησε παράλληλα μια νέα LCD οθόνη με μπλε φόντο, ενώ αλλαγές υπάρχουν και στην εργονομία της θέσης οδήγησης. Η σέλα είναι νέα με στόχο τα υψηλότερα επίπεδα άνεσης και το τιμόνι είναι πλέον ελαφρώς φαρδύτερο για να προσφέρει ακόμη καλύτερο μοχλό. Ανανεωμένη παρουσιάζεται και η σέλα του συνεπιβάτη.\nΑλλαγές δεν έχουμε στα φρένα με τους δίσκους διαμέτρου 282 χλστ. να παραμένουν όπως και οι δαγκάνες των δύο εμβόλων με τις οποίες συνεργάζονται. Το ίδιο ισχύει και για τον πίσω δίσκο των 245 χλστ. με την μονοπίστονη δαγκάνα.\nΑλλαγές έχουμε και στην ανάρτηση με νέο εμπρός πιρούνι που φέρει και ρύθμιση για την προφόρτιση ελατηρίου ενώ το αμορτισέρ ρυθμίζεται ως προς την απόσβεση επαναφοράς. Οι διαδρομές ανέρχονται στα 130 και 142 χλστ. εμπρός και πίσω αντίστοιχα. Σύμφωνα με τα τεχνικά χαρακτηριστικά το μεταξόνιο φαίνεται να έχει κερδίσει άλλα 10 χλστ. και να φτάνει στα 1.460, ενώ το βάρος παραμένει στα 196 κιλά πλήρες υγρών. Ελάχιστα αυξημένο φαίνεται και το ύψος της ανασχεδιασμένης σέλας, κατά 5 χλστ. στα 840 χλστ. Ίδια παραμένει και η χωρητικότητα του ρεζερβουάρ των 17 λίτρων.\nΟ γνωστός CP2 κινητήρας προσαρμόστηκε στις απαιτήσεις των προδιαγραφών Euro 5 και αποδίδει 74 ίππους -μόλις 1,3 ίππους λιγότερους- και 6,93 κιλά ροπής στις 8.750 (9.000 πριν) και 6.500 σ.α.λ. αντίστοιχα. Οι μηχανικοί της ιαπωνικής εταιρίας έχουν προσδώσει παράλληλα και έναν σαφώς πιο ελκυστικό ήχο κάνοντας αλλαγές και στην εξάτμιση. Αλλαγές στην απόδοση δεν υπάρχουν σε σχέση με την μοτοσυκλέτα που γνωρίζουμε σήμερα ωστόσο η Yamaha έκανε ελαφρώς πιο κοντή την τελική μετάδοση για πιο δυνατές επιταχύνσεις από στάση αλλά και εν κινήσει.\nΗ ελαφρύτερη στην κατηγορία της, σύμφωνα με την Yamaha\nΗ ανανεωμένη Yamaha Tracer 700 θα είναι διαθέσιμη και σε έκδοση για δίπλωμα κατηγορίας A2 σε γκρι (Icon Grey), κόκκινο-γκρι (Sonic Grey) και μπλε χρώμα (Phantom Blue).\nΚατηγορίες Διπλώματος Οδήγησης Μοτοσυκλέτας / Scooter\nSYM JOYMAX Z300: Facelift και κυβικά\nΑΡΧΕΙΟ Επιλέξτε μήνα Νοέμβριος 2020 Σεπτέμβριος 2020 Μάρτιος 2020 Φεβρουάριος 2020 Ιανουάριος 2020\nΝΕΟ Daytona Zontes 310 T2.!!🔥🔥 Για π\nSym Cruisym 250 - 2020🔥🔥 Τιμή: 3.450€\nYamaha MT-03 Ice Fluo στα 5.290€ ετοιμο\nSym Cruisym 300 - 2020🔥🔥 Τιμή: 4.050€\n2019 2020 CryptonS Daytona DY125RS EICMA JOYMAX Maxsym MAXSYMTL MT-03 MT-03 2020 SYM taksinomiseis Tech MAX TENERE700 TMAX TMAX560 TRACER700 Ténéré Ténéré 700 Yamaha Z300\n© Copyright 2021 Motorex


ΑΧΕΠΑ : 50χρονη νοσοκόμα κατέληξε από κοροναϊό - ΤΑ ΝΕΑ\ntanea.gr > Ελλάδα > ΑΧΕΠΑ : 50χρονη νοσοκόμα κατέληξε από κοροναϊό\nΘλίψη στο ΑΧΕΠΑ\nΑΧΕΠΑ : 50χρονη νοσοκόμα κατέληξε από κοροναϊό\nΘλίψη στο ΑΧΕΠΑ μετά τον θάνατο της 50χρονης, η οποία δεν είχε υποκείμενα νοσήματα.\nTANEA Team 16 Νοεμβρίου 2020 | 18:22\nΜία τραγική είδηση μετέφερε ο πρόεδρος εργαζομένων του νοσοκομείου ΑΧΕΠΑ, Μπάμπης Κοροξενός, γνωστοποιώντας μέσω ανάρτησής του την απώλεια μίας συναδέλφου του λόγω κοροναϊού.\nΤη θλιβερή είδηση του θανάτου της 50χρονης επιβεβαίωσε και ο πρόεδρος της ΠΟΕΔΗΝ, Μιχάλης Γιαννάκος, o οποίος μάλιστα αναφέρει ότι η γυναίκα δεν είχε υποκείμενα νοσήματα. Σύμφωνα με πληροφορίες, η άτυχη γυναίκα εργαζόταν στον τομέα των παραϊατρικών υπηρεσιών του ΑΧΕΠΑ και νοσηλευόταν στο ίδιο νοσοκομείο.\nΟ κ. Κοροξενός έκανε δραματική έκκληση προς τους πολίτες να τηρούν τα μέτρα και να σταματήσουν να πιστεύουν σε συνωμοσιολογίες, καθώς «με αυτόν τον ρυθμό δεν θα υπάρχουν εργαζόμενοι να σας νοσηλεύουν».\nΣήμερα έχασε την μάχη με τον covid μια συναδέλφισσά μας. Δεκάδες άλλοι συνάδελφοι μας βρίσκονται εκτός μάχης αφού νοσούν. Και κάποιοι ακόμη πιστεύουν ότι όλα είναι μια συνωμοσιολογία. Λυπάμαι αλλά με αυτόν τον ρυθμό που πάει δεν θα υπάρχουν εργαζόμενοι να σας νοσηλεύουν. Σας παρακαλούμε πάρτε μέτρα προστασίας. Φτάσαμε πέρα από τα όρια μας. Πάρτε μέτρα να ξεπεράσουμε αυτήν την μάχη και μετά εδώ θα είμαστε να μιλήσουμε για συνωμοσίες και τι έγινε λάθος».\nΣήμερα έχασε την μάχη με τον covid μια συναδελφισσα μας. Δεκάδες άλλοι συνάδελφοι μας βρίσκονται εκτός…\nPosted by Babis Koroxenos on Monday, 16 November 2020\nΣχετικά άρθρα ΠΟΕΔΗΝ : Υπό κατάρρευση τα νοσοκομεία σε Β. Ελλάδα και Θεσσαλία\nΚοροναϊός : Με κομμένη την ανάσα για την εξέλιξη της πανδημίας\nΣε λειτουργία οι νέες κλειστές δομές σε Κω και Λέρο


Παγκόσμια Ημέρα κατά της Δίαιτας: Τα 5 προγράμματα που πρέπει να αποφύγεις - Queen.gr\nΠαγκόσμια Ημέρα κατά της Δίαιτας: Τα 5 προγράμματα που πρέπει να αποφύγεις\nKeto diet: Η Κέτο σου ζητά να μειώσεις στο ελάχιστο τους υδατάνθρακες που καταναλώνεις και να τρως αυγά, κρέας, τυρί, βούτυρο, λαχανικά και καρπούς. Έλα όμως που δεν σου αφήνει ούτε ένα παράθυρο για ψωμί, ρύζι, ζάχαρη ή δημητριακά με αποτέλεσμα τα επίπεδα του σακχάρου στο αίμα να μειώνονται τόσο που το σώμα μπαίνει σε mode επιβίωσης και θα χάσεις και μυικό ιστό και θα θέσεις σε κίνδυνο και τον οργανισμό σου.\nAtkins diet: Η Ατκινς είναι η πιο παλιά δίαιτα που στηρίζεται στο κόψιμο των υδατανθράκων από τη διατροφή μας. Στην Atkins θα χάσεις γρήγορα κιλά αλλά δεν μπορείς να μείνεις πιστή σε αυτή ενώ υπάρχει κίνδυνος και για το συκώτι.\nPegan diet:Η pegan αποτελεί μια διασταύρωση πολλών προγραμμάτων όπου τρως πολλά φρούτα, λαχανικά, καρπούς αλλά κόβεις εντελώς τα γαλακτοκομικά, την γλουτένη, περιορίζεις πολύ το κρέας, τα δημητριακά και τα όσπρια.\nΤι μπορείς να κάνεις στην ουσία\nΝα τρως μικρότερες ποσότητες φαγητού Να επικεντρωθείς στις υγιεινές μεν τροφές χωρίς όμως να κόψεις κάποια κατηγορία τροφής. Να ασκείσαι συστηματικά\nΝα αποφεύγεις την έξτρα ζάχαρη στα τρόφιμα, κρυμμένη ή φανερή Να μην φτάνεις να λιμοκτονείς μέχρι να φας. Να απευθύνεται σε ειδικούς.\nΠΑΓΚΟΣΜΙΑ ΗΜΕΡΑ ΚΑΤΑ ΤΗΣ ΔΙΑΙΤΑ


Χρηστίδης: Αν ΝΔ και ΣΥΡΙΖΑ έμπαιναν στη συνεννόηση που κάλεσε ο Παπανδρέου και όχι στις Πλατείες, η χώρα θα είχε βγει από την κρίση σε 3 χρόνια - TheCaller\n«Ξέρουμε τι ψηφίσαμε, τον Αύγουστο του 2015 και το κάναμε ενσυνείδητα για να μην βγει η χώρα από την Ευρωπαϊκή Ένωση»\nΜιλώντας στην εκπομπή «Καλημέρα Ελλάδα», ο Εκπρόσωπος Τύπου του Κινήματος Αλλαγής, Παύλος Χρηστίδης έριξε τις ευθύνες για την 9χρονη κρίση στην κυβέρνηση Καραμανλή, μέλη της οποίας σήμερα βρίσκονται στην κυβέρνηση ΣΥΡΙΖΑ-ΑΝΕΛ.\n«Η Ελλάδα αντιμετώπισε μία πολύ μεγάλη κρίση μετά το 2010, διότι στη χώρα υπήρξε μία κυβέρνηση, αυτή του Κώστα Καραμανλή, για την οποία ερίζει η κ. Παπακώστα, ο κ. Καμμένος, η Νέα Δημοκρατία κι ο ΣΥΡΙΖΑ, η οποία έφτασε τη χώρα στα όρια της χρεοκοπίας», υποστήριξε αρχικά ο Παύλος Χρηστίδης.\n«Εμείς κληθήκαμε να την διαχειριστούμε κι αν έμπαιναν στη συνεννόηση που κάλεσε ο κ. Παπανδρέου η Νέα Δημοκρατία στην αρχή κι ο ΣΥΡΙΖΑ μετέπειτα που έστησαν τις πλατείες, η χώρα θα είχε βγει από την κρίση, μέσα σε 3 χρόνια. Όπως έγινε στην Πορτογαλία, στην Κύπρο και στην Ιρλανδία», τόνισε ο Εκπρόσωπος του ΚΙΝΑΛ.\nΣε άλλο σημείο υπερτόνισε την «άθλια» διαπραγμάτευση Βαρουφάκη: «Ξέρουμε τι ψηφίσαμε, τον Αύγουστο του 2015 και το κάναμε ενσυνείδητα για να μην βγει η χώρα από την Ευρωπαϊκή Ένωση, με την άθλια διαπραγμάτευση που είχε κάνει ο κ. Τσίπρας με τον κ. Βαρουφάκη και τους υπόλοιπους. Εμείς το πρώτο που γράφουμε στο κεφάλαιο που ανοίξαμε από τη Θεσσαλονίκη, είναι η Εθνική Συνεννόηση. Όχι μόνο για τα ζητήματα που αφορούν την οικονομία και τα οποία είναι κεφαλαιώδη αλλά και για τα ζητήματα που αφορούν την ασφάλεια. Αυτό το κάνουμε από το 2015».\nΌπως πρόσθεσε «από αυτά τα οποία έχουν πει (οι ΣΥΡΙΖΑΝΕΛ) όλα αυτά τα χρόνια έχουμε γεμίσει, χορτάσαμε. Το θέμα είναι να κάνουμε και καμιά πράξη».\nΠαράλληλα, τόνισε πως «κάποιοι βιάζονται να προκαταλάβουν τις θέσεις του ελληνικού λαού κι όσων μας ακούν. Εμείς ζητάμε να κριθούμε από αυτό το οποίο λέμε. Εμείς είπαμε από τον Μάιο για κατάργηση του Νόμου Κατρούγκαλου. Γιατί σφαγιάζει αυτούς οι οποίοι φτάνουν να έχουν εισφορές μέχρι 2200-2500 ευρώ. Και λέμε πλαφόν. Τα ασφαλιστικά ταμεία ο ΣΥΡΙΖΑ τα διέλυσε και τώρα για να έχουν φτάσει και να έχουν πλεόνασμα έχουμε αναγκαστικά μέτρα, πλειστηριασμούς, πηγαίνουν και παίρνουν τους λογαριασμούς των πολιτών».\nΚαι κλείνοντας, δήλωσε: «Η Φώφη Γεννηματά ήταν αυτή η οποία είπε ότι την πρώτη Τετάρτη μετά την Ιθάκη έγιναν 588 ηλεκτρονικοί πλειστηριασμοί κι αυτό είναι κάτι που επίσης έχει σφραγίδα ΣΥΡΙΖΑ – ΑΝΕΛ, Καμμένου και Τσίπρα. Οφείλουμε να αλλάξουμε σελίδα. Εμείς λέμε: Πλαφόν 600 ευρώ για τις ασφαλιστικές εισφορές, μείωση της φορολογίας σε συγκεκριμένα σημεία τα οποία έχει ανάγκη για να ανασάνει η ιδιωτική οικονομία. Λέμε αξιολόγηση στο Δημόσιο, χωρίς καμία απόλυση. Είναι αυτονόητες επιλογές που τις λέμε από το 2010 και τις οποίες, δυστυχώς, η Νέα Δημοκρατία κι ο ΣΥΡΙΖΑ δεν τις στήριξαν ποτέ. Είμαστε σοσιαλιστές και δημοκράτες, έχουμε την πρότασή μας, έχουμε άποψη και θέσεις».


Αγγελίες - Ζητείται Customer Service Representative - Κέρκυρα\nΖητείται Customer Service Representative\nΤίτλος: Customer Service Representative\nΠεριγραφή: -Απαραίτητες προϋποθέσεις: Όρεξη για Εργασία. Ευδιάθετος χαρακτήρας. Καλή φυσική κατάσταση. Επαγγελματική εμφάνιση και συμπεριφορά. Θετική επικοινωνία, Ευχάριστη προσωπικότητα. Διάθεση για Μάθηση και Αλλαγή.\n-Προσόντα: Απόφοιτος ΑΕΙ – ΤΕΙ (πτυχίο λογιστικής θα αξιολογηθεί θετικά). Γνώσεις χρήσης Η/Υ. Επαρκής γνώση αγγλικής γλώσσας (γνώση δεύτερης ξένης γλώσσας θα αξιολογηθεί θετικά).\n-Full Time (12μηνη απασχόληση).\n-Παροχές: Ευχάριστο και Ασφαλές εργασιακό περιβάλλον. Ασφαλιστική κάλυψη (άδειες, δώρα, επιδόματα),Ικανοποιητικές αποδοχές, Δυνατότητα εξέλιξης ως Προσωπικότητα.\nΤρόπος επικοινωνίας: Εφόσον υπάρχουν οι παραπάνω Ικανότητες και Δεξιότητες , έχεις Αγάπη για τον εαυτό σου και την εργασία σου, μπορείς να μοιράζεσαι κάθε στιγμή το πάθος μας για την άριστη εξυπηρέτηση κάθε πελάτη μας με ποιότητα στην παροχή προϊόντων και υπηρεσιών, σε εκφράζει η καλή και με προοπτικές συνεργασία, και επιθυμείς Εργασία σε ένα σύγχρονο και δυναμικό περιβάλλον, παρακαλούμε μπορείς να καλέσεις εργάσιμες ημέρες Δευτέρα - Παρασκευή και ώρες 09:00- 13:00 για να γίνει συνεννόηση, να οριστικοποιηθεί ημέρα και ώρα προσέλευσης, για την συμπλήρωση αίτησης εργασίας.


5 διαδεδομένες απόψεις για το ανδρικό ντύσιμο που είναι κυριολεκτικά για πέταμα | Andro\nΚάποιες παραδοχές είναι τόσο βαθιά ριζωμένες που πρέπει να τις πολεμάς αδιάκοπα και λυσσαλέα. Κι αυτό για να προστατευτούν οι νέοι άνθρωποι και να μην κάνουν με τη σειρά τους τα χονδροειδή λάθη των ανιόντων. Αλλά και να μην πετάξουν τα λεφτά τους απ’ το παράθυρο.\nΤο πρώτο σας κοστούμι ΔΕΝ ΠΡΕΠΕΙ να είναι μαύρο. Βουρ για μπλε ή γκρι, αλλά ποτέ για μαύρο. (photo credit: mrporter )\nΑυτού του είδους οι πεποιθήσεις αποτελούν, ως επί το πλείστον, μέρος της λεγόμενης ποπ κουλτούρας και συνήθως ουδείς κάθεται να αναρωτηθεί για την ορθότητα ή τη λογική τους.\nΜια προκατάληψη είναι μια γνώμη που φτερουγίζει μεταξύ στερεοτύπου, κλισέ και κοινοτοπίας και η οποία τυγχάνει εξ ορισμού ευρέως διαδεδομένη. Αποτελεί το λυσάρι σε μια αναρώτηση που επανέρχεται συχνά και βοηθά τους κοινούς θνητούς κυρίως να μη σκέφτονται.\nΑυτό που θα επιχειρήσω εδώ είναι να βοηθήσω, ώστε να μην πέσετε στην παγίδα.\nΠαραδοχή Α: Το πρώτο που ψωνίζουμε είναι ένα μαύρο κοστούμι, γιατί πάει με όλα\nΌχι μόνον είναι απολύτως εσφαλμένο, αλλά πρόκειται και για την πιο αλαλακούλαλα και γκροτέσκα πεποίθηση που μπορεί να υπάρξει.\nΔιότι ένα μαύρο κοστούμι ΔΕΝ είναι ένα κοστούμι παντός καιρού, όπως θέλει ο πολύς κόσμος ή κάποιοι κακοί πωλητές για κοστουμάτους. Η συγκεκριμένη περιβολή, εξ ορισμού, έχει να κάνει με δύο ειδικές περιστάσεις: τις κηδείες και τις επίσημες βραδιές. Στην πρώτη περίπτωση, η κλασική του αστική εκδοχή επαρκεί, στη δεύτερη, ξεσκονίστε το smoking σας.\nΟ ρόλος ταινιών σαν τους Blues Brothers και τους Men in Black είχαν καταστροφική επίδραση στην ανδρική κομψότητα και καιρός είναι η μπούρδα να σταματήσει: το πρώτο σας κοστούμι ΔΕΝ ΠΡΕΠΕΙ να είναι μαύρο. Βουρ για μπλε ή γκρι, αλλά ποτέ για μαύρο.\nΌχι μόνον ένα σταυρωτό κοστούμι δεν σε γερνάει, αλλά και όλοι όσοι είχαν την τύχη να κυκλοφορήσουν μ’ ένα καλοφτιαγμένο δείγμα του είδους θα σας βεβαιώσουν ότι είναι άπαιχτο σε επίπεδο κομψότητας και επιβλητικότητας.Tweet\nΣε ό,τι αφορά τις κάλτσες, μη διστάσετε να παίξετε με τα χρώματα και τα μοτίβα. Θα εκπλαγείτε από το αποτέλεσμα, το οποίο θα δώσει μια ευχάριστη βιτσιά στην εμφάνισή σας. (photo credit: gcampaner)\nΠαραδοχή Β: Φοράμε μόνο μαύρες και γκρίζες κάλτσες και τις ταιριάζουμε με το παντελόνι μας\nΚι η δεύτερη αυτή απόφανση είναι λάθος, αλλά τουλάχιστον δεν είναι εξίσου μπούρδα με την πρώτη. Κι αυτό γιατί δεν πάει και πολύς καιρός που μπήκε λίγη φαντασία στις κάλτσες και έγινε δυνατό ν’ αρχίσει κάποιος να το φχαριστιέται, παίζοντας με τα χρώματα και τα μοτίβα.\nΚαθότι, η ζώνη του αστράγαλου μπορεί να γίνει μια από τις πιο διασκεδαστικές και δημιουργικές που έχουμε. Μη διστάσετε, λοιπόν, επουδενί να πάρετε τα μικρά σας ρίσκα επί του θέματος και να δοκιμάσετε ιδέες. Θα εκπλαγείτε από το αποτέλεσμα, το οποίο θα δώσει μια ευχάριστη βιτσιά στην εμφάνισή σας.\nΔιαβάστε ακόμα: Προσωπική κομψότητα: Ένας παράτολμος παραλληλισμός μεταξύ στυλ, ποίησης και πρόζας.\nΤο θεματάκι με το σταυρωτό κουστούμι έγκειται στο ότι πρέπει να είναι ακριβώς στα μέτρα σας και καλοραμμένο. Αυτό είναι το μεγαλύτερό του προτέρημα και η σοβαρότερη αδυναμία του. (photo credit: parisiangentleman ) / parisiangentleman)\nΠαραδοχή Γ: Το σταυρωτό κοστούμι σε γερνάει\nΚαθότι λάτρης του «double-breasted», τσατίζομαι αφάνταστα μ’ αυτήν την ανοησία, η οποία, παρά τις προτάσεις των σχεδιαστών και τα κομψότατα specimen που κυκλοφορούν ενίοτε στα γύρω, φαίνεται να είναι μία από τις πιο ανθεκτικές κουταμάρες στο πέρασμα του χρόνου και μια εντύπωση του κόσμου πολύ δύσκολο να αλλάξεις.\nΔιότι, όχι μόνον ένα σταυρωτό κοστούμι δεν σε γερνάει (η ’80s εικόνα του μεσαίου στελέχους με το φαρδύ, ριγέ και κακοραμμένο κοστούμι έχει παρέλθει), αλλά και όλοι όσοι είχαν την τύχη να κυκλοφορήσουν μ’ ένα καλοφτιαγμένο δείγμα του είδους θα σας βεβαιώσουν ότι είναι άπαιχτο σε επίπεδο κομψότητας και επιβλητικότητας, ασχέτως ηλικίας και σωματοδομής (εκτός κι αν είστε ο Ντάνι ντε Βίτο).\nΤο θεματάκι με το σταυρωτό κουστούμι έγκειται στο ότι πρέπει να είναι ακριβώς στα μέτρα σας και καλοραμμένο. Αυτό είναι το μεγαλύτερό του προτέρημα και η σοβαρότερη αδυναμία του.\nΈνας άνδρας που νοιάζεται για την εμφάνισή του, που θέλει να δείχνει άνετος και φυσικός, ποτέ δεν φανερώνει την προσπάθεια που κατέβαλε για να δείχνει καλοντυμένος.Tweet\nΗ ανοιχτή μπουτονιέρα στο μανίκι ενός σακακιού δεν είναι ένδειξη ενός χειροποίητου κοστουμιού, αλλά απλώς ένδειξη μιας χειροποίητης μπουτονιέρας. (photo credit: commeuncamion)\nΠαραδοχή Δ: Οι αληθινές κουμπότρυπες στα μανίκια είναι δείγμα χειροποίητου κοστουμιού\nΑς όψεται το μάρκετινγκ, έχει έρθει ξανά στο προσκήνιο η κουλτούρα του bespoke. Οτιδήποτε μιμείται ρούχο που βγαίνει κατευθείαν από τα χέρια ράφτη ή από αληθινό οίκο ραπτικής είναι πολύ χάι.\nΈτσι, ένα σωρό τυπάκια που θέλουν να παραστήσουν τους κομψούς γνώστες του «επί μέτρω» έχουν αναγάγει τις «ενεργές» κουμπότρυπες στις μανσέτες των κοστουμιών σε υπέρτατη λεπτομέρεια.\nΓια την ιστορία, αυτό ήταν κάτι αυτονόητο την εποχή που το prêt-à-porter ήταν ανύπαρκτο, καθώς επέτρεπε στους τζέντλεμεν που θέλανε να πλύνουν τα χέρια τους να γυρίσουν τα μανίκια του σακακιού τους, χωρίς να χρειάζεται να το βγάλουν.\nΔεν μ’ ενδιαφέρει αν η πρακτική αυτή έχει πλέον νόημα. Ούτε θα ασχοληθώ με τον εάν κάποιοι θεωρούν σικ και σοφιστικέ ν’ αφήνουν ξεκούμπωτα ένα-δυο κουμπιά στα μανίκια των σακακιών τους.\nΓιατί όλοι οι θιασώτες του πραγματικού bespoke θα σας το πουν: Σχεδόν ποτέ δεν ανοίγουν τα κουμπιά στις μανσέτες τους. Το ότι οι κουμπότρυπες των σακακιών τους είναι λειτουργικές θεωρείται εκ των ων ουκ άνευ. Οπότε το να το επιδείξουν είναι περιττό.\nΤι πρέπει να συγκρατήσουμε; Ότι η ανοιχτή μπουτονιέρα στο μανίκι ενός σακακιού δεν είναι ένδειξη ενός χειροποίητου κοστουμιού, αλλά απλώς ένδειξη μιας χειροποίητης μπουτονιέρας.\nΤο μαντιλάκι δεν πάει ποτέ σετάκι με τη γραβάτα. Εκτός κι αν ανατρέχετε σε αμερικάνικα sites για γάμους. (photo credit: parisiangentleman)\nΠαραδοχή 5: Είναι κομψό να ταιριάζετε τη γραβάτα σας με την pochette σας\nΚαλά, μιλάμε για καταστροφική πρακτική μεταξύ των αδαών, κι αυτό παρά το γεγονός ότι είναι πασιφανές πως ο συνταιριασμός μαντιλακίου και γραβάτας είναι φρικτά κακόγουστος.\nΠρόκειται για το τέλειο παράδειγμα του τι δεν πρέπει να κάνουμε. Αυτό που καταφέρνουμε είναι να τραβάμε το βλέμμα πάνω μας, όχι εξαιτίας της κομψότητάς μας, αλλά εξαιτίας της γελοίας προσπάθειάς μας να ντυθούμε καλά.\nΑκριβώς το αντίθετο της θεμελιώδους αρχής που οι γείτονες Ιταλοί ονομάζουν «sprezzatura»: ένας άνδρας που νοιάζεται για την εμφάνισή του, που θέλει να δείχνει άνετος και φυσικός, ποτέ δεν φανερώνει την προσπάθεια που κατέβαλε για να δείχνει καλοντυμένος.\nΤο μαντιλάκι δεν πάει ποτέ σετάκι με τη γραβάτα. Εκτός κι αν ανατρέχετε σε αμερικάνικα sites για γάμους. Με προγαμιαίο συμβόλαιο και σίγουρο διαζύγιο.\nΔιβάστε ακόμα: Μανικετόκουμπα: Ξανάρχονται για να μείνουν.\ndouble-breasted αντρας γραβάτα στυλ συμβουλές


γεσγρασικες σσνσεσαγμενες by Ελισάβετ Σατσόγλου 25192 views\nοι πόλοι, ο ισημερινός, οι παράλληλ... by atavar 36629 views\nΕΝΕΡΓΗΤΙΚΑ ΡΗΜΑΤΑ-ΑΝΤΙΚΕΙΜΕΝΟ by Alexandra Gerakini 45203 views\nEarth by atavar 37840 views\nορυκτοί άνθρακες, ένα πολύτιμο στερεό by atavar 26259 views\nκωνσταντίνος π. καβάφης 2011 2012 by atavar 34993 views\n1. Παράλληλοι και μεσημβρινοί κύκλοι - ισημερινός Ο μεγαλύτερος παράλληλος κύκλος λέγεται ισημερινός και χωρίζει τη γη σε δυο μέρη: το βόρειο και το νότιο ημισφαίριο. Γιάννης Μόκιας δ@σκ@λος\n2. Παράλληλοι και μεσημβρινοί κύκλοι - ισημερινός Ο μεγαλύτερος παράλληλος κύκλος λέγεται ισημερινός και χωρίζει τη γη σε δυο μέρη: το βόρειο και το νότιο ημισφαίριο. ισημερινός Γιάννης Μόκιας δ@σκ@λος\n3. Παράλληλοι και μεσημβρινοί κύκλοι - ισημερινός Βόρειο ημισφαίριο Γιάννης Μόκιας δ@σκ@λος\n4. Παράλληλοι και μεσημβρινοί κύκλοι - ισημερινός Νότιο ημισφαίριο Γιάννης Μόκιας δ@σκ@λος\n5. Παράλληλοι και μεσημβρινοί κύκλοι – Πρώτος μεσημβρινός Μεσημβρινοί λέγονται τα νοητά ημικύκλια που ενώνουν τους πόλους της γης. Ο μεσημβρινός του Γκρήνουιτς λέγεται πρώτος μεσημβρινός. Γιάννης Μόκιας δ@σκ@λος\n6. Παράλληλοι και μεσημβρινοί κύκλοι – Πρώτος μεσημβρινός Μεσημβρινοί λέγονται τα νοητά ημικύκλια που ενώνουν τους πόλους της γης. Ο μεσημβρινός του Γκρήνουιτς λέγεται πρώτος μεσημβρινός. Πρώτος μεσημβρινός Γιάννης Μόκιας δ@σκ@λος\n7. Παράλληλοι και μεσημβρινοί κύκλοι – Πρώτος μεσημβρινός Ο μεσημβρινός του Γκρήνουιτς χωρίζει τη γη σε δυο ημισφαίρια: το ανατολικό και το δυτικό . Ανατολικό ημισφαίριο Γιάννης Μόκιας δ@σκ@λος\n8. Παράλληλοι και μεσημβρινοί κύκλοι – Πρώτος μεσημβρινός Μεσημβρινοί λέγονται τα νοητά ημικύκλια που ενώνουν τους πόλους της γης. Ο μεσημβρινός του Γκρήνουιτς λέγεται πρώτος μεσημβρινός. Δυτικό ημισφαίριο Γιάννης Μόκιας δ@σκ@λος\n9. Πάνω από τον ισημερινό χαράσσονται σε ίσες αποστάσεις μεταξύ τους 90 παράλληλοι κύκλοι μέχρι το βόρειο πόλο. Κάτω από τον ισημερινό χαράσσονται επίσης 90 παράλληλοι κύκλοι μέχρι τον νότιο πόλο. Φυσικά ο μεγαλύτερος απ’ όλους είναι ο ισημερινός. Ανατολικά του πρώτου μεσημβρινού χαράσσονται 180 ημικύκλια σε ίσες αποστάσεις μεταξύ τους. Δυτικά του πρώτου μεσημβρινού χαράσσονται επίσης 180 ημικύκλια. Ο 180 ος μεσημβρινός προς τα ανατολικά συμπίπτει με τον 180 ό μεσημβρινό προς τα δυτικά. Όλοι οι μεσημβρινοί είναι ίσοι μεταξύ τους. Γιάννης Μόκιας δ@σκ@λος\n10. Παράλληλοι κύκλοι Γιάννης Μόκιας δ@σκ@λος\n11. Μεσημβρινοί κύκλοι Γιάννης Μόκιας δ@σκ@λος\n12. Παράλληλοι και Μεσημβρινοί κύκλοι Γιάννης Μόκιας δ@σκ@λος\nοι πόλοι, ο ισημερινός, οι παράλληλοι κύκλοι και οι μεσημβρινοί.1\nορυκτοί άνθρακες, ένα πολύτιμο στερεό


Ο Σύνδεσμος Θεσσαλικών Βιομηχανιών για τον ορισμό του Μ. Σχοινά ως Επιτρόπου της Ελλάδας στην Ε.Ε. - e-thessalia.gr\nΟ Σύνδεσμος Θεσσαλικών Βιομηχανιών για τον ορισμό του Μ. Σχοινά ως Επιτρόπου της Ελλάδας στην Ε.Ε.\n19 Ιουλίου 2019, 16:03 19 Ιουλίου 2019\nΜε επιστολή του Προέδρου του Συνδέσμου Θεσσαλικών Επιχειρήσεων και Βιομηχανιών κ. Αχιλλέα Νταβέλη, ο επιχειρηματικός κόσμος της Θεσσαλίας χαιρετίζει την απόφαση του Πρωθυπουργού να ορίσει τον κ. Μαργαρίτη Σχοινά, επίτιμο μέλος του Συνδέσμου, ως Επίτροπο της Ελλάδας στην Ε.Ε.\nΠροηγούμενο ΆρθροΑπό ανακοπή καρδιάς πέθανε 60χρονος στη ΜπούφαΕπόμενο ΆρθροΚατερίνα Παπανάτσιου: Η Ν.Δ. υποβαθμίζει Ελεγκτικές Υπηρεσίες «πρώτης γραμμής» όπως το ΣΔΟΕ


Ανάλυση: Πού θα διατεθούν οι υδρογονάνθρακες της Ανατ. Μεσογείου;, Η ΚΑΘΗΜΕΡΙΝΗ, kathimerini.com.cy\nΗ υγροποίηση είναι σήμερα η πιθανότερη προοπτική και η πλέον πιθανή χώρα που θα σταλεί το αέριο για υγροποίηση είναι η Αίγυπτος.\nΗ ιδανική λύση για Κύπρο, Ελλάδα και Ε.Ε. είναι η δημιουργία του ΕastMed που θα μεταφέρει το αέριο κατευθείαν στην Κρήτη\n05 ΜΑΡΤΙΟΥ 2019 - 07:59\nΗ υγροποίηση είναι σήμερα η πιθανότερη προοπτική. Η πλέον πιθανή χώρα που θα σταλεί το αέριο για υγροποίηση είναι η Αίγυπτος, η οποία διαθέτει από το 2005 στη μεσογειακή ακτή της δύο μονάδες υγροποιήσεως. Πρόκειται για τη μονάδα Ιντκού (στην οποία συμμετέχουν η αμερικανική Shell και η γαλλική Τotal) και τη μονάδα Νταμιέτα (όπου συμμετέχουν η ιταλική ΕΝΙ και η βρετανική BP).\nΗ εμπορικά συμφέρουσα είναι η δημιουργία υποθαλάσσιου αγωγού προς την Τουρκία. Η προοπτική αυτή όμως σκοντάφτει σε σοβαρά πολιτικά προβλήματα.\nΑντιθέτως, η μεταφορά με υποθαλάσσιο αγωγό προς το Ισραήλ και η υγροποίησή του εκεί αποκλείεται για λόγους ασφαλείας. Ενα εργοστάσιο υγροποιημένου αερίου θα αποτελούσε πρώτης τάξεως στόχο παρόμοιων τρομοκρατικών επιθέσεων. Αντιστοίχως η δημιουργία πλωτού εργοστασίου υγροποιήσεως φυσικού αερίου δεν είναι πιθανή. Η ύπαρξη πολλών υποθαλάσσιων κοιτασμάτων σε σημαντική απόσταση μεταξύ τους, το υψηλό κόστος και οι καιρικές συνθήκες είναι απαγορευτικά. Τέλος, η δημιουργία μονάδας υγροποιήσεως στην Κύπρο δεν είναι οικονομικά βιώσιμη με τις έως τώρα ποσότητες φυσικού αερίου που έχουν ανακαλυφθεί στην κυπριακή ΑΟΖ, ούτε το νέο κοίτασμα «Γλαύκος» άλλαξε αυτή την εικόνα. Από γεωπολιτικής σημασίας, όμως, είναι κάτι που ενισχύει την Κύπρο.\nΟι υποψήφιες οδεύσεις για υποθαλάσσιους αγωγούς είναι θεωρητικώς δύο. Η εμπορικά συμφέρουσα είναι η δημιουργία υποθαλάσσιου αγωγού προς την Τουρκία. Η προοπτική αυτή σκοντάφτει σε σοβαρά πολιτικά προβλήματα. Αφ’ ενός η συνεχιζόμενη κατοχή του βόρειου τμήματος της Κύπρου και αφ’ ετέρου οι κακές σχέσεις της Τουρκίας με όλα τα κράτη της Ανατολικής Μεσογείου. Επιπλέον τίθεται και το θέμα της αυξανόμενης εξαρτήσεως της Ευρώπης από μία Τουρκία που μετεξελίσσεται με σταθερά βήματα σε διαμετακομιστικό ενεργειακό κόμβο.\nΗ ιδανική λύση για Κύπρο, Ελλάδα και Ε.Ε. είναι η δημιουργία ενός υποθαλάσσιου αγωγού (γνωστού ως ΕastMed) που θα μεταφέρει το αέριο κατευθείαν στην Κρήτη και από εκεί στην υπόλοιπη Ευρώπη. Αναβαθμίζει τη γεωστρατηγική σημασία του άξονα Ελλάδος - Κύπρου. Μέχρι στιγμής είναι κάτι θεωρητικό. Η Αίγυπτος δεν ενδιαφέρεται να συμμετάσχει. Θέλει να μετατραπεί η ίδια στον νέο ενεργειακό κόμβο της περιοχής (γεγονός που τη φέρνει σε συγκρουσιακή πορεία με την Τουρκία). Τα ανακαλυφθέντα κοιτάσματα (Κύπρου και Ισραήλ) δεν επαρκούν για την οικονομική βιωσιμότητα ενός τέτοιου αγωγού. Εάν, όμως, ανακαλυφθούν στο μέλλον νέα κοιτάσματα υδρογονανθράκων στην Ανατολική Μεσόγειο, το ερώτημα θα τεθεί με εντελώς διαφορετικούς όρους.\nΕπιτέλους μία ανάλυση λακωνική και με αναφορά στις πραγματικότητες και τα μεγάλα διλήμματα αλλά και προβλήματα που κάθε επιλογή που προωθούμε έχει. Οι τάχα "αναλύσεις" των δικών μας ψευδο-γκουρού είναι πληρωμένες με την έννοια ότι εξυπηρετούν συγκεκριμένα συμφέροντα και δεν είναι ριζωμένες στην πραγματικότητα όπως δηλαδή κάνουν κι οι ερασιτέχνες "πολιτικοί" μας με το Κυπριακό με τη μόνιμη τρομάρα τους ότι μπορεί να λυθεί το Κυπριακό.. Συμπεράσματα από την πιό πάνω αναλύση: (α) η Τουρκία μετεξελίσσεται με σταθερά βήματα σε ενεργειακό κόμβο της περιοχής, (β) τα ευρήματα μας παραμένουν μικρομεσαίου μεγέθους και (γ) η εκμετάλλσευση του ΦΑ παραμένει συνδεδεμένη με την Λϋση του Κυπριακού.\nΑπό την άλλη έχουμε έναν μόνιμα αυθαίρεροτ Πρόεδρο που από μόνος του μας σέρνει κατ`ευθείαν στην Διχοτόμηση γιά να μας/του μείνει το ΦΑ στα νότια παράλια και με μία αντιπολίτευση που στη ουσία δεν υπάρχει.


Καφές: Σύμμαχος στη μακροζωία | Η ΡΟΔΙΑΚΗ\nΗμερομηνία 20/07/17 10:50\nΟ καφές αποτελεί το πιο δημοφιλές ρόφημα παγκοσμίως και οι κόκκοι του προέρχονται από τα καβουρδισμένα και αλεσμένα σπόρια της καφέας ή καφεόδεντρου.\nΗ λέξη «καφές» μάλλον προέρχεται από την Kaffa, επαρχία της Αιθιοπίας όπου η κάφεα η αραβική (Coffea Arabica) μεγάλωνε ως θάμνος. Η περιοχή αυτή θεωρείται η γενέτειρα του καφέ, ο οποίος στη συνέχεια μεταφέρθηκε στην Αραβία, ενώ η κατανάλωσή του έγινε ιδιαιτέρως δημοφιλής στα μέσα του 15ο αιώνα στην Υεμένη. Έκτοτε διαδόθηκε ταχύτατα σε ολόκληρο τον κόσμο και χάρη στην ιδιότητά του να καταπολεμά την υπνηλία έγινε ιδιαίτερα αγαπητός. Η επίδρασή του αυτή στο κεντρικό νευρικό σύστημα συνοδεύεται επίσης από βελτίωση των πνευματικών δεξιοτήτων μέσω της αύξησης της εγρήγορσης και της μείωσης της ανίας. Οι ιδιότητες αυτές οφείλονται σε μεγάλο βαθμό στην καφεΐνη, το βασικό συστατικό του καφέ, που δρα ως τονωτικό.\nΒασικό χαρακτηριστικό του καφέ, εκτός της καφεΐνης, είναι η ιδιαίτερα υψηλή περιεκτικότητά του σε αντιοξειδωτικές ουσίες, οι οποίες ξεπερνούν σε αριθμό τα 1.000 διαφορετικά είδη σε ένα φλιτζάνι καφέ. Οι κυριότερες αντιοξειδωτικές ουσίες του καφέ ανήκουν στην κατηγορία των πολυφαινολών. Ωστόσο, η ποικιλία, το καβούρδισμα των σπόρων και ο τρόπος παρασκευής του αφεψήματος είναι παράγοντες που επηρεάζουν σε σημαντικό βαθμό την τελική συγκέντρωση του καφέ σε αντιοξειδωτικά. Φαίνεται ότι ο ελληνικός καφές, εξαιτίας του τρόπου παρασκευής του διαθέτει την υψηλότερη περιεκτικότητα σε αντιοξειδωτικά. Τα αντιοξειδωτικά με τη σειρά τους σχετίζονται με μια πληθώρα ευεργετικών επιδράσεων στο σύνολο του καρδιαγγειακού συστήματος, ενώ σημαντικές μελέτες έδειξαν μείωση της καρδιαγγειακής νοσηρότητας και θνητότητας.\nΣύμφωνα με μία πρόσφατα δημοσιευμένη μελέτη στο περιοδικό Mayo Clinic Proceedings, ερευνητές από το Πανεπιστήμιο του Τόκυο μελέτησαν σε 17.568 άτομα την επίδραση της κατανάλωσης καφεΐνης στην ολική θνητότητα. Σύμφωνα με τα αποτελέσματα, η μέτρια κατανάλωση καφεΐνης οδηγεί σε μείωση της ολικής θνητότητας. Πιο συγκεκριμένα, η κατανάλωση 100-199 mg καφεΐνης την ημέρα, ποσότητα η οποία αντιστοιχεί σε 1-2 φλιτζάνια καφέ, οδηγεί στη μέγιστη μείωση της θνητότητας (30%) από κάθε αιτία. Ακολουθεί η κατανάλωση ≥200 mg καφεΐνης/μέρα (>2 φλιτζάνια/μέρα) και η κατανάλωση 10-99 mg καφεΐνης/μέρα (≤1 φλιτζάνι/μέρα).\nΑξιοσημείωτο είναι το ενδιαφέρον που επικεντρώνεται στη σχέση της κατανάλωσης καφέ και του καρδιαγγειακού κινδύνου, κυρίως λόγω των μελετών που φαίνεται να συνδέουν την κατανάλωσή του με μικρή αύξηση της χαμηλής πυκνότητας λιποπρωτεΐνης καθώς και με βραχυπρόθεσμη αύξηση της αρτηριακής πίεσης.\nΩστόσο μελέτη που δημοσιεύθηκε πριν μερικά χρόνια στο πιο έγκριτο ιατρικό περιοδικό παγκοσμίως, στο New England Journal of Medicine, δείχνει πως παρά τη μικρή αύξηση στη συστολική και διαστολική αρτηριακή πίεση που ακολουθεί εντός λίγων λεπτών έως ωρών μετά την κατανάλωση καφέ, σε μακροχρόνια βάση η συστηματική κατανάλωση καφέ (έως και 7 φορές/ ημέρα) μείωσε όχι μόνο την ολική θνησιμότητα (θνησιμότητα από κάθε αιτία) αλλά και τους θανάτους από νοσήματα του καρδιαγγειακού συστήματος όπως το έμφραγμα του μυοκαρδίου και τα αγγειακά εγγεφαλικά επεισόδια, πιστοποιώντας τα ευεργετικά αποτελέσματα της κατανάλωσης καφέ στην καρδιαγγειακή λειτουργία.\nΣτα πλαίσια της γνωστής μελέτης «Ικαρία», η οποία διεξήχθη από την Α’ Πανεπιστημιακή Καρδιολογική Κλινική του Ιπποκρατείου Νοσοκομείου Αθηνών υπό την οργάνωση και καθοδήγηση του καθηγητή Χριστόδουλου Στεφανάδη, μελετήθηκαν 673 μόνιμοι ηλικιωμένοι κάτοικοι της Ικαρίας. Οι κάτοικοι της Ικαρίας διακρίνονται παγκοσμίως για τη μακροβιότητα και την ευζωία τους, ενώ αξιοσημείωτη είναι η μειωμένη νοσηρότητα από καρδιαγγειακές αλλά και μη καρδιαγγειακές παθήσεις.\nΑξίζει να σημειωθεί, μάλιστα, πως στην Ευρώπη μόνο το 0,1% του πληθυσμού ξεπερνά τα 90 έτη, τη στιγμή που το αντίστοιχο ποσοστό στην Ικαρία αγγίζει το 1%. Καθώς οι πληθυσμοί των υπερηλίκων στην Ικαρία αποτελούν απομονωμένους αγροτικούς πληθυσμούς με ιδιαίτερες υγιεινοδιαιτητικές συνήθειες, η μελέτη των παραγόντων αυτών που σχετίζονται με τον καρδιαγγειακό κίνδυνο εμφανίζει εξέχουσα σημασία. Από την ανάλυση του αναπληρωτή καθηγητή Γεράσιμου Σιάσου προέκυψε πως η χρόνια συστηματική κατανάλωση ελληνικού καφέ και μάλιστα σε ποσότητα μεγαλύτερη από 450 ml/μέρα έχει ευεργετική και προστατευτική επίδραση στην καρδιαγγειακή λειτουργία, ιδιότητα η οποία διατηρείται ακόμα και σε υπερτασικά άτομα.\nΤέλος, το ερευνητικό ενδιαφέρον της Α’ Πανεπιστημιακής Καρδιολογικής Κλινικής του Ιπποκρατείου Νοσοκομείου Αθηνών παραμένει ανεξάντλητο και συνεχίζει να διεξάγει πρωτοποριακές μελέτες, στις οποίες πραγματοποιείται τόσο σύγκριση μεταξύ της επίδρασης του ελληνικού καφέ και του στιγμιαίου στις ιδιότητες των αγγείων και την καρδιαγγειακή λειτουργία, όσο και προσπάθεια εξακρίβωσης και ποσοτικοποίησης της επίδρασης της καφεΐνης. Τα πρώτα αποτελέσματα αναμένονται να ανακοινωθούν σύντομα από τους καθηγητές Δημήτριο Τούσουλη και Γεράσιμο Σιάσο και τον επιστημονικό συνεργάτη Άγγελο Παπαμικρούλη.


“Μπορούμε να κερδίσουμε τον οποιονδήποτε” | ebasket.gr\nΚεντρική Basket League ΠΑΟΚ “Μπορούμε να κερδίσουμε τον οποιονδήποτε”\nΔημοσίευση στις 19/04 16:46\nΠεπεισμένος ότι είναι στο χέρι του ίδιου και των συμπαικτών του η πρόκριση απέναντι στην ΑΕΚ, εμφανίστηκε σε δηλώσεις του ο Κώστας Κακαρούδης. Ο άσσος του ΠΑΟΚ, μίλησε στο Αθηναϊκό Μακεδονικό Πρακτορείο Ειδήσεων (ΑΠΕ-ΜΠΕ) και το Πρακτορείο 104,9, και υπογράμμισε ότι στην καλή τους μέρα μπορούν να κερδίσουν κάθε αντίπαλο. Παράλληλα, αναφέρθηκε στην φετινή χρονιά σε προσωπικό επίπεδο και κλείνοντας, έκανε κάλεσμα στον κόσμο να γεμίσει το PAOK Sports Arena.\n“Στην καλή μας ημέρα, με συγκέντρωση, μπορούμε να κερδίσουμε τον οποιονδήποτε. Η πρόκριση είναι στο δικό μας χέρι. Το δεύτερο παιχνίδι με την ΑΕΚ θα είναι πιο δύσκολο από το πρώτο, είναι δεδομένο πως δεν εφησυχάζουμε. Επιδίωξή μας είναι να παίξουμε με πάθος, δύναμη και να μη δώσουμε το περιθώριο στην ΑΕΚ να πιστέψει ότι μπορεί να κερδίσει. Χρειάζεται να φανούμε ακόμα πιο δυνατοί, σε σχέση με την αναμέτρηση στο ΟΑΚΑ, για να φθάσουμε στη νίκη. Έχουμε, πλέον, το πλεονέκτημα έδρας, το άγχος υφίσταται περισσότερο στον γηπεδούχο, η ΑΕΚ είναι καλή και έμπειρη ομάδα. Νομίζω πως έχουμε να περιμένουμε ένα πολύ ενδιαφέρον παιχνίδι”.\nΓια το “διπλό” στο ΟΑΚΑ: “Είχαμε αρκετά σκαμπανεβάσματα από την αρχή της σεζόν, ήταν ένα παιχνίδι όμως που το περιμέναμε από την πρώτη στιγμή που μαζευτήκαμε στην ομάδα. Όλοι γνωρίζουμε πως τα πλει οφ είναι το «ζουμί» του πρωταθλήματος: παλεύεις για να αποκτήσεις το πλεονέκτημα έδρας, εάν το χάσεις, θέλεις να το πάρεις πίσω. Εάν δεν το έχεις, το διεκδικείς. Εμείς ήμασταν στη δεύτερη περίπτωση. Πιστεύαμε πολύ, πριν από τον πρώτο αγώνα, ότι μπορούμε να κερδίσουμε στο ΟΑΚΑ, παρόλο που μας έτυχε την τελευταία στιγμή και η απουσία του Σοφοκλή (Σχορτσανίτη). Έχουμε δείξει ότι είμαστε ομάδα που μπορεί να «χτυπήσει» όλα τα παιχνίδια, εντός και εκτός έδρας. Το χαρακτηριστικό μας φέτος είναι πως δεν εγκαταλείπουμε καμία μάχη. Ακόμα και να βρεθούμε πίσω με μεγάλες διαφορές, το παλεύουμε! Το ίδιο κάναμε και στο ΟΑΚΑ. Διορθώσαμε λάθη μας, μετά το -17 που βρεθήκαμε να χάνουμε, ήμασταν περισσότερο συγκεντρωμένοι και πήραμε αυτό που θέλαμε”.\nΓια το εάν ανταποκρίνονται καλύτερα υπό πίεση: “Νομίζω ότι δεν ισχύει αυτό. Το ότι αντιδράμε στα δύσκολα δείχνει ότι η ομάδα έχει ποιότητα και μπορεί να αντεπεξέλθει σε οτιδήποτε, ακόμα και σε παιχνίδια που φαίνονται χαμένα. Δεν έχουμε βρει εξήγηση για τα- θεωρητικά πάντα- ευκολότερα ματς που χάσαμε φέτος. Ίσως η κούραση της σεζόν να έπαιξε ρόλο σε αυτά, η κακή ημέρα, τα πολλά προβλήματα τραυματισμών που είχαμε από την αρχή της χρονιάς”.\nΓια τις προσωπικές του εμφανίσεις: “Είχα δύσκολη σεζόν πέρυσι, όλα πήγαν καλά όμως, η αποκατάσταση έγινε όπως έπρεπε. Ο κάθε προπονητής, από εκεί και πέρα, κατανέμει ρόλους στην ομάδα. Ο ρόλος μου φέτος στον ΠΑΟΚ είναι συγκεκριμένος. Προσπαθώ να εκτελώ τις εντολές που έχω με τον καλύτερο τρόπο, για να βοηθώ την ομάδα μου. Είχα μάθει σε άλλο στιλ παιχνιδιού στις προηγούμενες ομάδες με τις οποίες συνεργάστηκα, έπαιρνα περισσότερες προσπάθειες. Κάθε ομάδα, όμως, έχει τις δικές της ανάγκες και τα δικά της πιστεύω. Είμαι στρατιώτης του ΠΑΟΚ και ό,τι μου ζητηθεί θα το κάνω με χαρά”.\nΓια τον κόσμο: “Μας έχουν λείψει φέτος οι φίλαθλοι μας. Κατανοούμε, βέβαια, ότι ζούμε σε δύσκολους οικονομικά καιρούς, κάθε σπίτι έχει προβλήματα. Το να είναι κοντά μας στο δεύτερο παιχνίδι με την ΑΕΚ, θα μας δώσει… φτερά για να κατακτήσουμε το στόχο μας. Στο φινάλε, θα χαρούν και αυτοί με την ενδεχόμενη μεγάλη νίκη μας”.\nΠροηγούμενο Στο Λονδίνο η “Βασίλισσα”\nΕπόμενο Στο ΝΒΑ Draft 2016 ο Παπαγιάννης


Ντίνος Τσαμαδιάς: Η αξιολόγηση οδηγεί σε διακρίσεις! - ΛΑΜΙΑ FM-1 Ειδήσεις από την Στερεά Ελλάδα και όλο τον κόσμο\nΝτίνος Τσαμαδιάς: Η αξιολόγηση οδηγεί σε διακρίσεις!\nΓια την αξιολόγηση στα Πανεπιστήμια και γενικότερα στο χώρο της εκπαίδευσης μίλησε στο κεντρικό δελτίο του ΛΑΜΙΑ fm1 ο πανεπιστημιακός Κωνσταντίνος Τσαμαδιάς.\nΜε αφορμή την διάκριση του Χαροκοπείου Πανεπιστημίου σε σχετική παγκόσμια λίστα εκπαιδευτικών ιδρυμάτων ο κ. Τσαμαδιάς τόνισε πώς η διάκριση αυτή δεν ήρθε τυχαία αλλά προέκυψε μετά από καταγραφή στοιχείων και αξιολόγηση του Ιδρύματος.\nΔεν πρέπει είπε χαρακτηριστικά να φοβόμαστε τη λέξη αξιολόγηση γιατί με παλικαριές δεν βελτιώνεται η Ελλάδα, ο ανταγωνισμός είναι παγκόσμιος και εμείς ως Έλληνες δεν μπορούμε να κάνουμε πως δεν καταλαβαίνουμε!


Στη Δαμασκό βρίσκεται ο Πατρ. Σερβίας - Ορθοδοξία News Agency\nHome \_ Πατριαρχεία \_ Πατριαρχείο Αντιοχείας \_ Στη Δαμασκό βρίσκεται ο Πατρ. Σερβίας\n01/06/2019 02/06/2019 H επίσημη υποδοχή του Πατριάρχη Ειρηναίου κ.κ. Ειρηναίου στο Πατριαρχείο Αντιοχείας πραγματοποιήθηκε σήμερα νωρίς το μεσημέρι στον Καθεδρικό ναό της Δαμασκού. Τον Μακαριώτατο κ.κ. Ειρηναίο καλωσόρισε ο Πατριάρχης Αντιοχείας κ.κ. Ιωάννης. Στην ομιλία του ο Προκαθήμενος της Σερβικής Εκκλησίας τόνισε: «Με εντυπωσίασε πραγματικά η υποδοχή που μου επιφυλάξατε σήμερα. Έχω τη δυνατότητα να επισκέπτομαι εκ...\n01 Ιουνίου, 2019 - 11:35\nΤελευταία ενημέρωση: 02/06/2019 - 12:27\nΣτη Δαμασκό βρίσκεται ο Πατρ. Σερβίας\nH επίσημη υποδοχή του Πατριάρχη Ειρηναίου κ.κ. Ειρηναίου στο Πατριαρχείο Αντιοχείας πραγματοποιήθηκε σήμερα νωρίς το μεσημέρι στον Καθεδρικό ναό της Δαμασκού. Τον Μακαριώτατο κ.κ. Ειρηναίο καλωσόρισε ο Πατριάρχης Αντιοχείας κ.κ. Ιωάννης.\nΣτην ομιλία του ο Προκαθήμενος της Σερβικής Εκκλησίας τόνισε: «Με εντυπωσίασε πραγματικά η υποδοχή που μου επιφυλάξατε σήμερα. Έχω τη δυνατότητα να επισκέπτομαι εκ νέου τις ιστορικές αυτές περιοχές της Εκκλησίας μας. Περιοχές όμως που δεν τυχαίνουν του ανάλογου σεβασμού που θα έπρεπε και υφίστανται κατά καιρού διώξεις οι οποίες σας ταλανίζουν και σήμερα. Εύχομαι προς τον πανάγαθο Θεό όπως επιφέρει την ειρήνη στον Συριακό λαό».\nΑπό την πλευρά του ο Πατριάρχης Αντιοχείας κ.κ. Ιωάννης ανέφερε: «Και εμείς προσευχόμαστε καθημερινά στο Θεό για την ειρήνη, η οποία απουσιάζει από τη περιοχή μας. Ευχόμαστε τα βάσανα του λαού μας να σταματήσουν άμεσα».\nΟ Πατριάρχης Σερβίας έφτασε χθες στο αεροδρόμιο της Βηρυτού όπου και έγινε δεκτός από μέλη του Πατριαρχείου της Αντιοχείας, ενώ ακολούθησε ολιγόωρη συζήτηση σε χώρο υποδοχής επισήμων του αεροδρομίου. Στη συνέχεια ο Μακαριώτατος κ.κ. Ειρηναίος κατευθύνθηκε προς τη πρωτεύουσα της Συρίας Δαμασκό, όπου σήμερα θα έγινε η επίσημη υποδοχή του από τον Πατριάρχη Αντιοχείας κ.κ. Ιωάννη. Η επίσκεψη αυτή όπως αναφέρουν συριακά μέσα έρχεται να επιβεβαιώσει τις καλές σχέσεις που υπάρχουν μεταξύ των δύο Πατριαρχείων.\nΕτικέτες: Αφίχθη στη Δαμασκό ο Πατρ. Σερβίας, Πατριαρχείο Αντιοχείας, Πατριαρχείο Σερβίας, Πατριάρχης Αντιοχείας Ιωάννης, πατριάρχης σερβίας ειρηναίος, ΠΡΑΚΤΟΡΕΙΟ ΟΡΘΟΔΟΞΙΑ


Οι συμβουλές του «Αυθεντικού» (μέρος 1ο) - Runner Magazine\nΟι συμβουλές του «Αυθεντικού» (μέρος 1ο)\nΔες τι πρέπει να προσέξεις λίγες ημέρες πριν τη συμμετοχή σου στον 35o ΑΜΑ\nΛίγες ημέρες πριν τη διεξαγωγή του μεγαλύτερου δρομικού γεγονότος της χώρας, του 35ου Αυθεντικού Μαραθώνιου της Αθήνας, και η γραμμή του τερματισμού σε όποια απόσταση και αν επιλέξεις να συμμετάσχεις είναι πιο κοντά από ποτέ. Σε λίγες ώρες θα βρεθείς στην αφετηρία δίπλα σε χιλιάδες άλλους δρομείς από περισσότερες από 100 χώρες για να ζήσεις τις δικές σου μοναδικές στιγμές με τελικό προορισμό το Παναθηναϊκό Στάδιο. Την Κυριακή 12 Νοεμβρίου νέοι και έμπειροι δρομείς, μικροί και μεγαλύτεροι, δοκιμασμένοι στις δρομικές συγκινήσεις και προκλήσεις ή νέοι στον χώρο θα προσπαθήσουν να αποδείξουν πόσο καλά προετοιμάστηκαν ή εμπέδωσαν όλα όσα έμαθαν στις προπονήσεις τους όλο αυτό το διάστημα. Και μπορεί ο χρόνος να μην επαρκεί για να κάνεις την οποιαδήποτε βελτίωση στη φυσική σου κατάσταση, είναι όμως αρκετός για να κάνεις μικρές αλλαγές ή να δώσεις προσοχή σε συγκεκριμένα σημεία που σου παρουσιάζουμε στη συνέχεια και που μπορεί να κάνουν τη διαφορά. Αφού λοιπόν δεν μπορείς να κερδίσεις πλέον κάτι περισσότερο τρέχοντας, αξιοποίησε τη γνώση και την εμπειρία μας, διάβασε τις συμβουλές που ακολουθούν και κυρίως τήρησε τις και ζήσε μια αξέχαστη εμπειρία.\nTIPS ΤΩΝ ΤΕΛΕΥΤΑΙΩΝ ΗΜΕΡΩΝ\nΜ: Mαραθώνιος, 10: Αγώνας 10 χλμ., 5: Αγώνας 5 χλμ.\nΕίναι πολύ πιθανό κάποιες στιγμές να αισθάνεσαι ανασφάλεια και τύψεις για τη διατροφή σου όλο αυτόν τον καιρό είτε γιατί ποιοτικά δεν ήταν η καλύτερη δυνατή, είτε για το βάρος που δεν κατάφερες να χάσεις, όμως είναι πολύ σημαντικό να αποδεχθείς την κατάσταση αυτή και να συμφιλιωθείς με τα κιλά σου. Αφού έτσι έφτασες ως εδώ, έτσι θα τρέξεις και στον μαραθώνιο. Απόφυγε τις δίαιτες της τελευταίας στιγμής και συνέχισε τη διατροφή σου χωρίς υπερβολές, δίνοντας όμως περισσότερο βάρος στους υδατάνθρακες. Κάθε προσπάθεια για απότομο χάσιμο βάρους μπορεί να έχει αρνητική επίδραση στην απόδοση και στην υγεία σου.\nΔεν είναι λίγοι οι δρομείς που θα έδιναν τα πάντα για να έχουνε μερικές εβδομάδες ακόμα προπόνησης για να αναπληρώσουν όσα δεν έκαναν το προηγούμενο διάστημα. Αν και εσύ ανήκεις σε αυτή την κατηγορία, τότε πρέπει να το πάρεις απόφαση ότι πλέον δεν έχει νόημα να αναπολείς τις προπονήσεις που δεν έκανες, πόσο μάλλον να επιχειρήσεις να τις αναπληρώσεις την τελευταία στιγμή, αλλά προσπάθησε να αξιολογήσεις όσο πιο αντικειμενικά γίνεται αυτές που έχεις κάνει. Εστίασε, λοιπόν στις καλές προπονήσεις, στις όμορφες στιγμές της προετοιμασίας σου και ανέβασε την αυτοπεποίθησή σου λίγο πριν τον αγώνα.\nΓέμισε ενέργεια, χωρίς υπερβολές!\nΗ ειδική διατροφή της τελευταίας εβδομάδας αποτελεί ένα σημαντικό θέμα για την καλύτερη δυνατή προετοιμασία σε έναν μαραθώνιο. Στο παρελθόν πολλοί δρομείς ακολουθούσαν διαιτητικά πρωτόκολλα που επέβαλαν στέρηση των υδατανθράκων για 3-4 εικοσιτετράωρα στις αρχές της εβδομάδας του αγώνα και στη συνέχεια τις τελευταίες ημέρες ανέβαζαν δραματικά τη λήψη υδατανθράκων. Αυτό σε κάποιους είχε πολύ θετικά αποτελέσματα ενώ σε ορισμένους άλλους σχεδόν καταστροφικά. Σχετικές έρευνες δείχνουν ότι αυτές οι δίαιτες δε δίνουν κάποιο πλεονέκτημα. Η αύξηση της πρόσληψης υδατανθράκων στο 70-80% της συνολικής ενέργειας που παίρνεις από το φαγητό τις τελευταίες ημέρες θα σου δώσει την απαραίτητη ενέργεια γεμίζοντας όσο το δυνατόν περισσότερο τις αποθήκες γλυκογόνου για να φτάσεις με επιτυχία στον τερματισμό. Ξεκίνα λοιπόν από την Πέμπτη να ανεβάζεις σημαντικά την ποσότητά τους στα γεύματά σου, φροντίζοντας όμως οι συνολικές θερμίδες που λαμβάνεις να παραμείνουν σταθερές. Με λίγα λόγια; Αύξησε υδατάνθρακες, μείωσε λίπη και πρωτεΐνες!\nΟ ύπνος δε θρέφει μόνο τα παιδιά αλλά και τους δρομείς και όντως μπορεί να κάνει θαύματα. Για τον λόγο αυτό προσπάθησε να κοιμάσαι επαρκώς και ποιοτικά τις τελευταίες ημέρες πριν από τον αγώνα. Έτσι θα φτάσεις στον αγώνα ξεκούραστος, γεμάτος ενέργεια και θα αισθάνεσαι μεγαλύτερη ευεξία. Μεγάλη σημασία έχει ο ύπνος της Παρασκευής την οποία θα πρέπει να εκμεταλευθείς. Έτσι, αν την τελευταία νύχτα πριν τον αγώνα δεν κοιμηθείς καλά – κάτι που συμβαίνει συχνά στους δρομείς – θα έχεις «χορτάσει» ύπνο. Άλλωστε η προαγωνιστική αϋπνία δεν πρόκειται να σου δημιουργήσει μεγάλο πρόβλημα αρκεί να έχουν προηγηθεί αρκετές ώρες ποιοτικού ύπνου τις προηγούμενες ημέρες.\nΑσπίδα υγείας με βιταμίνη\nΗ διατήρηση της υγείας σου είναι εξέχον θέμα λίγο πριν τον αγώνα. Είναι σημαντικό να είσαι υγιής χωρίς αδιαθεσίες και κρυώματα. Γι’ αυτό αύξησε την πρόσληψη της βιταμίνης C τις τελευταίες ημέρες. Ιδανικά, κατανάλωνε τουλάχιστον ένα πορτοκάλι τη μέρα ή μία πιπεριά. Αυτό θα ενισχύσει το ανοσοποιητικό σου και θα προστατέψει τον οργανισμό σου από πιθανά «στραβοπατήματα».\nΠόσο υδατωμένος είσαι;\nΗ υδάτωση είναι ένας από τους σημαντικότερους παράγοντες που θα καθορίσουν την απόδοσή σου. Φρόντισε λοιπόν να ελέγχεις το χρώμα των ούρων σου τις τελευταίες ημέρες πριν τον αγώνα και αν είναι σκουρόχρωμα τότε σημαίνει ότι δεν είσαι αρκετά ενυδατωμένος και θα πρέπει να αυξήσεις την κατανάλωση νερού και άλλων υγρών όπως χυμοί, ενεργειακά ποτά, κλπ. Αν πάλι το χρώμα τους είναι καθαρό και ανοικτό κίτρινο σημαίνει ότι τα επίπεδα υδάτωσής σου είναι καλά οπότε συνέχισε να ενυδατώνεσαι χωρίς υπερβολές και σύμφωνα με το πλάνο που είχες σχεδιάσει, για να μην βρεθείς στο άλλο άκρο της αφυδάτωσης και κινδυνεύσεις από υπονατριαιμία.\nΠες όχι στα «ματζούνια»\nΑναζητώντας «μαγικές» λύσεις ή προσπαθώντας να απαντήσεις στο ερώτημα «τι άλλο θα μπορούσα να κάνω για να τρέξω καλύτερα;», ίσως σκεφτείς ή μπορεί και να σου προτείνουν να δοκιμάσεις κάποιο συμπλήρωμα διατροφής, ένα «ειδικό» χάπι ή κάποιο «μαγικό» βότανο που… λένε ότι θα σε κάνει να πετάς. Ακόμα κι αν ισχύουν όλα αυτά θα πρέπει να γνωρίζεις ότι ποτέ πριν από τον αγώνα, ιδιαίτερα τις τελευταίες μέρες, δεν πρέπει να δοκιμάζεις νέες τροφές ή και ουσίες καθώς δεν ξέρεις πώς θα αντιδράσει ο οργανισμός σου. Οπότε, κράτησε για άλλη φορά τη δοκιμή και φρόντισε να μείνεις μακριά από τα «ματζούνια» για να είσαι σίγουρος!\nΜπορεί να είναι πρωταρχικής σημασίας όμως πολλοί το ξεχνούν. Αν λοιπόν κι εσύ δεν έχεις περάσει πρόσφατα (τουλάχιστον το τελευταίο εξάμηνο) έναν ιατρικό έλεγχο, καλό είναι να το κάνεις – ιδιαίτερα αν τρέχεις μαραθώνιο. Ο αγώνας αποτελεί σημαντική δοκιμασία για τον οργανισμό και θα πρέπει να είσαι βέβαιος πως όλα… δουλεύουν ρολόι. Και αν δεν ξέρεις που μπορείς να απευθυνθείς την τελευταία στιγμή, μπορείς να ζητήσεις βοήθεια στο περίπτερο του Ειδικού Κέντρου Καρδιάς Αθλητών και Νέων (ΕΚΚΑΝ) στην Marathon Expo.\nΒγες από τη… γυάλα\nΑπό την άλλη, αν θεωρείς ότι την τελευταία εβδομάδα πρέπει να μπεις σε μια… γυάλα, τότε και πάλι ίσως πέσεις σε παγίδα. Εννοείται ότι πρέπει να ξεκουραστείς αλλά και η απόλυτη ακινησία δεν ωφελεί. Κάνε τις προπονήσεις σου, εκτελώντας τη ρουτίνα που συνηθίζεις (διατάσεις, ανοίγματα) ενώ στην καθημερινότητα μην αποφεύγεις εντελώς το περπάτημα. Αυτό θα κρατήσει το σώμα σου σε μία εγρήγορση και θα ελαχιστοποιήσει τον κίνδυνο να αισθάνεσαι «βαρύς» την ημέρα του αγώνα.\nΔεν είναι απίθανο ακόμα και την «τελευταία» στιγμή να συνεχίζεται ή να εμφανιστεί ένας πόνος ή μία ενόχληση, ιδιαίτερα αν σε είχε απασχολήσει και στο πρόσφατο παρελθόν. Εδώ χρειάζεται προσεκτική διαχείριση. Το πάθος σου για να τρέξεις είναι μεγάλο και πολύ πιθανό να έχεις μοχθήσει πολύ το τελευταίο διάστημα, όμως δε θα πρέπει να πάρεις μόνος σου αυτή την απόφαση. Καλό θα είναι να επισκεφθείς άμεσα έναν ειδικό με εμπειρία σε δρομικούς τραυματισμούς (γιατρό, φυσικοθεραπευτή) για να σε συμβουλέψει.\nΑν η κατάσταση είναι σοβαρή, θα πρέπει να σκεφτείς το ενδεχόμενο να αναβάλεις τη συμμετοχή σου, κάτι που μπορεί να είναι δυσάρεστο, δεν αποτελεί όμως και το τέλος του κόσμου. Αγώνες υπάρχουν πολλοί και αυτό που έχει σημασία είναι να είσαι υγιής και να μπορείς να τρέχεις! Από την άλλη αν πάρεις το ρίσκο και λάβεις τελικά μέρος, εκτός του ότι είναι πιθανόν να αναγκαστείς να σταματήσεις τον αγώνα, ενδεχομένως ο τραυματισμός ή η ενόχληση να ενταθούν και να αυξηθεί σημαντικά ο απαιτούμενος χρόνος αποκατάστασης. Θα πρέπει λοιπόν να σκεφτείς πολύ καλά, αν όντως αξίζει!\nΠες όχι στα φάρμακα\nΑποτελεί μεγάλο ζήτημα σε πολλά ιατρικά φόρουμ αλλά και στα πηγαδάκια των δρομέων. Η λήψη αναλγητικών πριν αλλά και κατά τη διάρκεια του αγώνα είναι κάτι που σύμφωνα με την ιατρική κοινότητα δεν θα πρέπει να γίνεται και καλό είναι να το σεβαστείς. Βλέπεις, οι ουσίες που περιέχουν περιορίζουν τη λειτουργία των νεφρών κατά τη διάρκεια του αγώνα, κάτι που μπορεί να προκαλέσει σοβαρά προβλήματα. Η λήψη τους θα πρέπει να αποφεύγεται 48 ώρες πριν και 6 ώρες μετά τον αγώνα.\nΕίναι πολύ πιθανό, ιδιαίτερα αν έχεις προετοιμαστεί αρκετά καλά, να σε καταβάλει ένα αυξανόμενο άγχος τις τελευταίες ημέρες πριν τον αγώνα. Αρχικά να θυμάσαι πως είναι κάτι πολύ λογικό, αλλά δεν θα πρέπει να το αφήσεις να σε καταβάλει. Ένα καινούριο βιβλίο, ιδανικά που να μην έχει θέμα το τρέξιμο, μερικές ταινίες ή ένα νέο σίριαλ, αν είσαι φίλος της τηλεόρασης, ή κάποιο παιχνίδι θα σε βοηθήσουν να ξεχαστείς και να αποβάλλεις το άγχος του αγώνα.\nΠροσοχή στην υγιεινή\nΤις τελευταίες μέρες καλό είναι να προσέχεις λίγο περισσότερο την υγιεινή σου. Ένα κρύωμα, όσο μικρό κι αν είναι, ή ακόμα κι ένας ερεθισμός στα πέλματά σου, μπορεί να σου δημιουργήσουν πρόβλημα που δεν φαντάζεσαι στον αγώνα και η προετοιμασία σου να πάει χαμένη. Πλένε λοιπόν καλά και τακτικά τα χέρια σου και πρόσεχε γενικά την υγιεινή σου για να είσαι σίγουρος.\nΑυξήστε με μέθοδο τον όγκο και την ένταση για μέγιστη απόδοση και αποφυγή τραυματισμών


Σοκ: Νεκρός πασίγνωστος Youtuber! - Ειδήσεις - Athens magazine\nΣοκ: Νεκρός πασίγνωστος Youtuber!\n31 Ιουλίου 2019 13:07\nΓνωστός youtuber πέθανε μετά από δυστύχημα με αλεξίπτωτο.\nΟ 38χρονος Grant Thompson, δημιουργός του καναλιού King of Random, είχε πάει για παραπέντε -το οποίο ήταν το χόμπι του το τελευταίο πεντάμηνο- ωστόσο δεν γύρισε ποτέ σπίτι. Ενώ πριν λίγες ώρες Influencer βρέθηκε νεκρή μέσα σε βαλίτσα!\nΌσο περνούσαν οι ώρες, οι συγγενείς του δεν έβρισκαν ίχνη του και άρχισαν να ανησυχούν, όπως αναφέρεται στο δημοσίευμα του TMZ.\nΣτράφηκαν στις Αρχές και η αναζήτησή τους, δυστυχώς οδήγησε στο πτώμα του Thompson.Τα πρώτα στοιχεία δείχνουν πως σκοτώθηκε μετά από σύγκρουση σε βουνοπλαγιά.


Γράφει ο Ανδρέας Σαρρής: "ΠΕΡΙ ΣΥΝΕΔΡΙΑΚΩΝ SELFIES ΚΑΙ ΑΛΛΩΝ ΔΑΙΜΟΝΙΩΝ..." 10ο Συνέδριο Ν.Δ. (Ήμουν και εγώ εκεί & δεν είμαι Ινδιάνος.) - Αργολική Ανάπτυξη Γράφει ο Ανδρέας Σαρρής: "ΠΕΡΙ ΣΥΝΕΔΡΙΑΚΩΝ SELFIES ΚΑΙ ΑΛΛΩΝ ΔΑΙΜΟΝΙΩΝ..." 10ο Συνέδριο Ν.Δ. (Ήμουν και εγώ εκεί & δεν είμαι Ινδιάνος.) - Αργολική Ανάπτυξη\nHome > Untagged Γράφει ο Ανδρέας Σαρρής: "ΠΕΡΙ ΣΥΝΕΔΡΙΑΚΩΝ SELFIES ΚΑΙ ΑΛΛΩΝ ΔΑΙΜΟΝΙΩΝ..." 10ο Συνέδριο Ν.Δ. (Ήμουν και εγώ εκεί & δεν είμαι Ινδιάνος.)\nΓράφει ο Ανδρέας Σαρρής: "ΠΕΡΙ ΣΥΝΕΔΡΙΑΚΩΝ SELFIES ΚΑΙ ΑΛΛΩΝ ΔΑΙΜΟΝΙΩΝ..." 10ο Συνέδριο Ν.Δ. (Ήμουν και εγώ εκεί & δεν είμαι Ινδιάνος.)\nΚατά την ταπεινή μου γνώμη η συζήτηση περί σέλφις, φωτογραφιών κ.τ.λ. υποβιβάζει ένα πολύ δυνατό Συνέδριο. Και με λυπεί αυτό ..\nΈνα δυνατό Συνέδριο, όχι από άποψη τόσο παλμού, καθώς έλειπε η ΟΝΝΕΔ και ήταν αισθητό αυτό, αλλά από την άποψη της ιστορικής προσπάθειας Αναβίωσης και Εκσυγχρονισμού της Μεγάλης Κεντροδεξιάς Παράταξης που για μένα συντελεσθεί !!\nΑν ο Σκοπός αυτού του Συνεδρίου ήταν μόνο να παράξει πολιτική, κατανοώ πλήρως τα σχόλια...\nΓια μένα όμως δεν ήταν μόνο αυτό, επειδή πάντα\nθα πρέπει να καταλαβαίνουμε την ιστορική συγκυρία ..Που ήμασταν κάποιους μήνες πριν ( Διάλυση ....που είμαστε τώρα (Ελπίδα!!).\nΗ Αργολίδα ίσως δεν εκπροσωπήθηκε με επάρκεια , ίσως δεν εκφράστηκε τόσο καθαρά και σθεναρά όσο θα θέλαμε... Συμφωνώ και εγώ.. περίμενα ίσως περισσότερα από τους Συνέδρους (οκ όχι απ όλους τους λαλίστατους κατά την διάρκεια των εκλογών υποψήφιους συνέδρους αλλά τελικά αυτοί είχαν πολιτικούς μπαμπάδες) και φορείς...Ίσως κάποιοι δεν μίλησαν λόγω χρόνου... Δεν πειράζει .. Θα μιλήσουν όμως στο μέλλον εάν θέλουν ... Θα έχουν τις ευκαιρίες.. Το κόμμα επιτέλους άνοιξε !!!\nΚυριάρχησε ομολογουμένως μία ατμόσφαιρα σύμπνοιας που ίσως έθεσε ως πρωταρχικό ζήτημα την εμπέδωση της αγωνιστικής μας αλληλεγγύης, της ενότητας μας του προφίλ του νέου Προέδρου και του νέου βηματισμού και όχι τόσο την διεξοδική πολιτική ανάλυση και την διαδικασία της ολοκληρωμένης σύνθεσης των διαφορετικών απόψεων και της επίλυσης όλων των προβλημάτων. ΌΜΩΣ οι ζυμώσεις πράγματι έγιναν, παρά την εμμονή κάποιων με τις "απαραίτητες" σέλφις, και τα μεγάλα ζητήματα πράγματι τέθηκαν και θα συνεχίσουν τη πορεία τους και σε άλλα πολυμελή και ολιγομελή όργανα και οι μεγάλες τελικές αποφάσεις, έπειτα από τις μετασυνεδριακές ζυμώσεις θα κριθούν ολιστικά και σε επίπεδο οργάνων και σε τελικό επίπεδο ηγεσίας.\nΉταν ένα άρτια οργανωμένο και σύγχρονο συνέδριο. Συγχαρητήρια σε όλους όσους συνέβαλαν.\nΥπήρχαν κατάλληλες ομάδες εξυπηρέτησης του κοινού και η οργανωτική επιτροπή έκανε ουσιαστικά την δουλειά της, τηρώντας με ευγένεια όλες τις ισορροπίες.\nΟι άνθρωποι που έβλεπες ήταν διαφορετικοί από προηγούμενα συνέδρια της ΝΔ. Περισσότεροι τριαντάρηδες + και πολύ πιο ωραίες κυρίες!! ( να τα λέμε και αυτά ).\nΤο μήνυμα είναι ότι η Νέα Δημοκρατία ΖΕΙ!!! Και δεν πρόκειται να διαλυθεί. Αυτό είναι το μείζον ή μέγιστον. Οι επιστημονικές αλλά και όλες οι υγιείς κοινωνικές ομάδες φαίνεται να δραστηριοποιούνται πιό ενεργά για να παράγουν πολιτική και ο Κυριάκος Μητσοτάκης ως νέος Καπετάνιος στο τιμόνι φαίνεται .. ΕΤΟΙΜΟΣ... ένας νέος άνθρωπος που έχει κέφι, ενέργεια και μία υγιή φιλοδοξία να κυβερνήσει σύγχρονα μία σύγχρονη δυτική ευρωπαϊκή δημοκρατία "σαν ...έτοιμος από καιρό " που λέει και ο Αλεξανδρινός ποιητής μας!\nΟΜΩΣ η Ελλάδα θα κυβερνηθεί μόνο από μία κυβέρνηση που θα ανοίξει προς το υγιές κέντρο!!Αυτό θα πρέπει να επιδιώξει η παράταξη μας κηρύσσοντας, πριν την μεγάλη αναμέτρηση με την δημαγωγία και τον λαϊκισμό του Σύριζα, ένα προσκλητήριο σε όλους τους Έλληνες !\nΓια να γίνει η Ν.Δ. πάλι η μεγάλη Κεντροδεξιά ιστορική παράταξη που κυβερνά την Ελληνική κοινωνία με ήθος, συνέπεια, σεβασμό και όραμα !\nΑς επικεντρωθούμε σε αυτό όλοι, και ας αφήσουμε την γκρίνια με τις σέλφις, που και αυτές στην "όψιμη"( μετά Ομπάμα εποχή ) πολιτική σημειολογία δείχνουν έστω έναν άκρατο ενθουσιασμό, μία αισιοδοξία, μία ελπίδα !!! Και κανέναν δεν θα έπρεπε να ενοχλεί αυτό.. ( εκτός ίσως από τους συμπαθείς Ινδιάνους που θεωρούν πως οι φωτογραφίες κλέβουν κομμάτια από την ψυχή. )\nItem Reviewed: Γράφει ο Ανδρέας Σαρρής: "ΠΕΡΙ ΣΥΝΕΔΡΙΑΚΩΝ SELFIES ΚΑΙ ΑΛΛΩΝ ΔΑΙΜΟΝΙΩΝ..." 10ο Συνέδριο Ν.Δ. (Ήμουν και εγώ εκεί & δεν είμαι Ινδιάνος.) Rating: 5 Reviewed By: Γιώργος Αργυρίου


Ούγγρος ερευνητής έλαβε βραβείο αξίας ενός εκατομμυρίου ευρώ για μία επαναστατική θεραπεία που μπορεί να θεραπεύσει την τύφλωση\n9-09-2020 • 8:00πμ\nUPD: 8-09-2020 • 15:03μμ\nΟ επιστήμονας ιατρός Μποτόντ Ρόσκα έλαβε επιταγή αξίας ενός εκατομμυρίου ευρώ από το γερμανικό ίδρυμα Κόρμπερ ως βραβείο για την έρευνα του σε σχέση με μία επαναστατική θεραπεία κατά της τύφλωσης. Η θεραπεία του είναι ήδη προγραμματισμένη για κλινική δοκιμή και άμα πετύχει θα αποτελέσει ένα μεγάλο βήμα για την ανθρωπότητα.\nΟ Ούγγρος επιστήμονας που εργάζεται στην ελβετική πόλη της Βασιλείας ανακάλυψε μια νέα θεραπεία που βασίζεται στα γονίδια, η οποία επαναπρογραμματίζει τα κύτταρα του ανθρωπίνου οφθαλμού με τέτοιο τρόπο έτσι ώστε να γίνεται δυνατή η όραση. Ο Μποτόντ Ρόσκα δήλωσε πως προς το παρόν η θεραπεία δημιουργεί ένα επίπεδο όρασης που ναι παρόμοιο με το να βλέπει κανείς ασπρόμαυρη τηλεόραση. Εντυπωσιακό είναι το γεγονός πως έχουν ήδη αρχίσει κλινικά τεστ σε τυφλούς εθελοντές χάρη στην εξαιρετική δουλειά του επιστήμονα.\n«Η έρευνα του Ρόσκα έχει δώσει ελπίδα σε πολλούς ανθρώπους πως οι νέες μέθοδοι θεραπείας θα επιτρέψουν σε τυφλούς συμπολίτες μας να βλέπουν κανονικά» δήλωσε ο δήμαρχος του Αμβούργου στην τελετή βράβευσης την Δευτέρα.


Οθόνη HP 23.8'' E24t G4 Touch FHD IPS 9VH85AA\nΚωδικός προϊόντος: 1045640\nΗ οθόνη HP 23.8'' E24t G4 Touch FHD IPS 9VH85AA, προσαρμόζεται στις ανάγκες σας, παρέχοντας μέγιστη άνεση και εντυπωσιακή ποιότητα εικόνας. Εξοπλισμένη με IPS panel, αποδίδει ζωντανά χρώματα και η εικόνα δεν αλλοιώνεται πολύ όσο κοιτάμε από το πλάι. Αποτελεί, λοιπόν, κατάλληλη επιλογή για χρήση καθημερινών εφαρμογών, αλλά και για επεξεργασία εικόνας και video. Η Full HD ανάλυσή της σας επιτρέπει να δουλεύετε με άνεση και να παίξετε παιχνίδια ή να δείτε ταινίες σε υψηλή ευκρίνεια.\nΕίσοδοι 1 x VGA/ 1 x HDMI v1.4/ 1 x DsiplayPort v1.4/ 4 x USB 3.2 Gen1\nΒάρος Με Βάση: 5.80Kg\nΔιαστάσεις L x W x H Χωρίς Βάση: 47 x 540 x 323 mm


Γερμανία: Τέλος στις περιοχές παραλλαγής Όμικρον\nΑρχική » Ειδήσεις » Γερμανία: Τέλος στις περιοχές παραλλαγής Όμικρον\nΑπό την Τρίτη, η Μ. Βρετανία και όλες οι διεθνείς χώρες συμπεριλαμβανομένων των Αφρικανικών, Μποτσουάνα, Εσουατίνι, Λεσόθο, Μαλάουι, Μοζαμβίκη, Ναμίμπια και Ν. Αφρική, δεν χαρακτηρίζονται από τη Γερμανία χώρες παραλλαγής της Όμικρον αλλά κατηγοριοποιούνται ως περιοχές υψηλού κινδύνου.\nΟ χαρακτηρισμός των χωρών παραλλαγής καταργήθηκε καθώς η Όμικρον, η οποία ήταν ευρέως διαδεδομένη στις χώρες αυτές, σταδιακά επικράτησε σε πολλές άλλες χώρες.\nΑυτό σημαίνει ότι προς το παρόν δεν υπάρχουν περιοχές παραλλαγής.\nΗ τροποποίηση αυτή αίρει τον κανονισμό για καραντίνα 2 εβδομάδων για τους ταξιδιώτες, η οποία αφορά και τους εμβολιασμένους ή ανθρώπους που έχουν αναρρώσει από COVID κατά την επιστροφή τους από περιοχές παραλλαγής.\nΚατά την επιστροφή τους από περιοχές με υψηλή παρουσία του ιού, μόνο όσοι δεν έχουν εμβολιαστεί και δεν έχουν αναρρώσει από τον ιό χρειάζεται πλέον να απομονώνονται.\nΗ καραντίνα θα τελειώνει έπειτα από πέντε ημέρες το νωρίτερο, εφόσον υπάρχει αρνητικό αποτέλεσμα τεστ.\nπροηγούμενο«Ανθεκτική» στην Όμικρον η αγορά εργασίας στη Γερμανία\nεπόμενοΓερμανία: Κοντά στη δεύτερη προεδρική θητεία ο Steinmeier